την Μαΐου 22, 2012\n«εν οίδα, ότι τυφλός ων, άρτι βλέπω»!\nΤο σημερινό Ευαγγελικό ανάγνωσμα παρουσιάζεται ένα θαυμαστό γεγονός. Ένας εκ γενετής τυφλός αποκτά με τη θαυματουργική επέμβαση του Ιησού Χριστού την όρασή του. Και το γεγονός της θεραπείας του γίνεται αφετηρία σωτηρίας Η ευαγγελική περικοπή μας οδηγεί στη σκέψη, ως ορθόδοξοι Χριστιανοί, να προβληματιστούμε για την πίστη μας και για τον φωτισμό του Αγίου Πνεύματος, που δεχθήκαμε τη στιγμή της Βαπτίσεώς μας\nΟι περισσότεροι εξ' ημών, διαθέτουμε την όρασή μας και χαιρόμαστε την κτίση και την ωραιότητά της. Το ερώτημα είναι αν οι εξωτερικοί οφθαλμοί μας οδηγούν στη θέα του Θεού και στη Θέωση, όπως οδηγήθηκε ο «εκ γενετής τυφλός», ο οποίος μάλιστα μειονεκτούσε ένατι ημών, αφού δεν είχε το κτιστό φως.\nΣυνεπώς ο άνθρωπος κατέχοντας το άκτιστο Φως, βλέπει και ενώνεται με τον Θεό. Το βλέπει με τους εσωτερικούς οφθαλμούς, με τους πνευματικούς οφθαλμούς, οι οποίοι πραγματώνουν την ένωσή του με τον Θεό, που γίνεται γνώση του Θεού, η οποία είναι υπέρ την ανθρώπινη γνώση και αίσθηση.\nΤον «εκ γενετής τυφλό» της ευαγγελικής περικοπής, επισκέφθηκε ο ίδιος ο Χριστός και ενώθηκε μαζί Του. Εμείς περιμένουμε τον Παράκλητο, για να ενωθούμε μαζί Του.\nΠράγματι, η ένωση αυτή του ανθρώπου με τον Θεό γίνεται όταν έλθει ο Παράκλητος στον προσευχόμενο, που αναμένει την επαγγελία του Θεού, για τον οδηγεί στη θέα του Θεού, η οποία είναι εκείνη που δείχνει την ένωση του Θεού με τον άνθρωπο.\nΈτσι η θέωση, που είναι ο σκοπός της πνευματικής ζωής, είναι εμφάνεια, είναι φανέρωση του Θεού στην καθαρή καρδιά του ανθρώπου. Αυτή η θέα του ακτίστου Φωτός είναι εκείνη, που δημιουργεί την πνευματική ευφροσύνη, το θάρρος και την παρρησία στην ψυχή και στη συμπεριφορά του ανθρώπου, σαν αυτή που επέδειξε ο ευεργετηθείς τυφλός, όταν τον εξέταζαν με περιέργεια οι γείτονες και οι Φαρισαίοι, οι οποίοι ενοχλήθηκαν, διότι ήταν Σάββατο η ημέρα της θεραπείας του. Όμως αυτός με θάρρος τους απαντά: «Απεκρίθη ουν εκείνος και είπεν. Ει αμαρτωλός εστίν ουκ οίδα· εν οίδα, ότι τυφλός ων άρτι βλέπω. Είπον δε αυτώ πάλιν τι εποίησέ σου; πώς ήνοιξέ σου τους οφθαλμούς; Απεκρίθη αυτοίς· είπον υμίν ήδη, και ουκ ηκούσατε· τι πάλιν θέλετε ακούειν; μη και υμείς θέλετε αυτού μαθηταί γενέσθαι; ελοιδόρησαν αυτόν και είπον συ ει μαθητής εκείνου· ημείς δε του Μωυσέως εσμέν μαθηταί».\nΔιακρίνουμε στο ύφος της απάντησης του Τυφλού, ότι μιλά με άνεση και τόλμη, ενώ προηγουμένως οι γονείς του κράτησαν μια ουδετερότητα στις διευκρινίσεις τους, όταν οι Φαρισαίοι τους ρώτησαν: «ούτος εστίν ο υιός υμών, όν υμείς λέγετε ότι τυφλός εγεννήθη; πώς ουν άρτι βλέπει; απεκρίθησαν δε αυτοίς οι γονείς αυτού και είπον: οίδαμεν ότι ούτος εστίν ο υιός ημών και ότι τυφλός εγεννήθη. Πώς δε νυν βλέπει ουκ οίδαμεν αυτός ηλικίαν έχει, αυτόν ερωτήσατε, αυτός περί εαυτού λαλήσει. Ταύτα είπον οι γονείς αυτού, ότι εφοβούντο τους Ιουδαίους· ήδη γαρ συνετέθειντο οι Ιουδαίοι ίνα, εάν τις αυτόν ομολογήση Χριστόν, αποσυνάγωγος γένηται. Δια τούτο οι γονείς αυτού είπον ότι ηλικίαν έχει, αυτόν ερωτήσατε».\nΑπό τα γενόμενα διακρίνουμε την πλήρη σωματική και πνευματική αποκατάσταση της υγείας του Τυφλού και απολήγουμε στο εύλογο συμπέρασμα, ότι το τέλος της θεραπείας, όχι μόνο του συγκεκριμένου ανθρώπου, αλλά του κάθε ανθρώπου είναι η θέα του ακτίστου Φωτός, η οποία κατά τον άγιο Γρηγόριο τον Παλαμά, είναι γνώρισμα του Φωτός εκείνου, είναι η γινομένη στην ψυχή κατάπαυση των ηδονών και των παθών και επιφέρει την των λογισμών ειρήνη και κατάσταση, ανάπαυση και πνευματική χαρά, περιφρόνηση της δόξας των ανθρώπων και συγχρόνως ταπείνωση, που είναι συνδεδεμένη με απόλυτη αγαλλίαση.\nΔια το άκτιστο θείο φως, ο Ιδρυτής της Σταυροπηγιακής Μονής Τιμίου Προδρόμου στο Essex της Μ. Βρετανίας, Γέροντας Σωφρόνιος γράφει στο βιβλίο του: Ο Άγιος Σιλουανός ο Αθωνίτης [(1866-1938), Αθήνα 1988, δ΄ εκδ. σελ. 195-200] τα κάτωθι:\n«Ο Θεός, όντας φως στο οποίο «σκοτία ουκ εστίν ουδεμία», εμφανίζεται πάντοτε στο φως και ως φως. Το άκτιστο φως είναι ως προς την φύση του θεία ενέργεια, κάτι τελείως διαφορετικό από το φυσικό φως. Κατά τη θέα του επικρατεί προπαντός η αίσθηση του ζωντανού Θεού, που απορροφά ολόκληρο τον άνθρωπο, ως άυλη αίσθηση του άυλου, ως αίσθηση νοερή και όχι λογική, ως αίσθηση με εξουσιαστική δύναμη που κατευθύνει τον άνθρωπο σε άλλο κόσμο, τόσο γαλήνια, που αυτός δεν αντιλαμβάνεται την στιγμή που του συνέβηκε αυτό και δεν ξέρει, αν ο ίδιος βρίσκεται στο σώμα του ή εκτός του σώματός του. Αποκτά τότε συνείδηση του εαυτού του, τόσο ενεργητική και βαθειά , όσο ποτέ άλλοτε στην συνηθισμένη ζωή, και συγχρόνως λησμονεί τον εαυτό του και τον κόσμο, πλημμυρισμένος από την αγάπη του Θεού. Βλέπει με το πνεύμα τον Αόρατο, Τον αναπνέει, βρίσκεται όλος κοντά Του.\nΜ' αυτήν την υπέρλογη αίσθηση του ζωντανού Θεού που ξεχειλίζει τα πάντα συνενώνεται η θέα του φωτός, ενός φωτός διαφορετικού στη φύση του από το φυσικό φως. Ο ίδιος ο άνθρωπος μένει τότε στο φως κι εξομοιώνεται με το φως που βλέπει, πνευματοποιείται απ' αυτό και δεν βλέπει και δεν αισθάνεται ούτε την δική του υλικότητα ούτε την υλικότητα του κόσμου.\nΗ όραση έρχεται με ακατάληπτο τρόπο. Σε ώρα που δεν προσμένεται, δεν έρχεται ούτε απ' έξω, ούτε από μέσα, αλλ' αγκαλιάζει με ανέκφραστο τρόπο το πνεύμα του ανθρώπου, εισάγοντάς τον στον κόσμο του Θείου φωτός. Και δεν μπορεί να πει, αν βρέθηκε σ' έκσταση, δηλαδή, αν η ψυχή του ήταν έξω από το σώμα, γιατί δεν αντιλαμβάνεται την επιστροφή στο σώμα.\nΤο Θείο Φως είναι ορατό άσχετα από συνθήκες. Είναι ορατό και στο σκοτάδι της νύχτας και στο φως της ημέρας. Η ευδοκία του Θεού κατεβαίνει μερικές φορές με τέτοιο τρόπο, ώστε να διατηρείται η αντίληψη και του σώματος και του γύρω κόσμου. Τότε ο άνθρωπος μπορεί να μένει με τα μάτια ανοιχτά και να βλέπει ταυτόχρονα δύο φώτα, και το φυσικό φως και το Θείο φως. Αυτήν την όραση οι Άγιοι Πατέρες την ονομάζουν «όραση με τους φυσικούς οφθαλμούς». Αυτό όμως δεν σημαίνει πως η πράξη της οράσεως του Θείου φωτός είναι ανάλογη σ' όλα, με τη συνήθη ψυχοφυσιολογική πορεία της φυσικής οράσεως. Δεν σημαίνει δηλαδή πως το Θείο φως είναι όμοιο με το φυσικό, το οποίο (ανεξάρτητα από το ποια επιστημονική θεωρία για το φως δεχόμαστε) προκαλεί τη γνωστή διέγερση του οπτικού νεύρου και στη συνέχεια περνά στην ψυχολογική διαδικασία της οράσεως. Το Θείο φως είναι διαφορετικό στη φύση του, είναι Φως νοερό, Φως πνευματικό, Φως αγάπης, Φως ζωής.\nΕικόνα του Θείου φωτός στο φυσικό κόσμο είναι το φυσικό φως. Η θέα των γύρω μας αντικειμένων είναι δυνατή, μόνον όταν υπάρχει φως, κι αν το φως είναι αμυδρό, το μάτι μόλις που διακρίνει τα αντικείμενα· αν είναι αφθονότερο, βλέπει καθαρότερα. Τέλος η όραση φτάνει στην πληρότητά της στο πλήρες ηλιακό φως. Παρομοίως και στον πνευματικό κόσμο κάθε αληθινή όραση είναι δυνατή μόνο στο Θείο φως, κι όχι αλλιώς. Αυτό το φως παρέχεται στον άνθρωπο σε διαφορετικό μέτρο. Κι η πίστη είναι φως, αλλ' ανεπαρκές. Κι η ελπίδα είναι φως, αλλ' ακόμη ατελές, ενώ η αγάπη είναι τέλειο φως.\nΤο άκτιστο φως φωτίζει, σαν τον ήλιο, τον πνευματικό κόσμο κι αποκαλύπτει στον άνθρωπο τις πνευματικές οδούς, που είναι αθέατες μ' άλλον τρόπο. Χωρίς αυτό το φως δεν μπορεί ο άνθρωπος ούτε να εννοήσει, ούτε πολύ περισσότερο, να εκπληρώσει τις εντολές του Χριστού, γιατί μένει στο σκοτάδι. Το άκτιστο φως φέρει μέσα του την αιώνια ζωή και την πνοή της Θείας αγάπης. Μάλλον το ίδιο είναι η αιώνια ζωή και η Θεία αγάπη.\nΌποιος δεν είδε με δύναμη και πίστη το άκτιστο φως, αυτός δεν γεύτηκε ακόμη την αληθινή δύναμή του. Το Θείο φως είναι η αιώνια ζωή, η βασιλεία του Θεού, η άκτιστη ενέργεια της Θεότητας. Δεν περιλαμβάνεται φυσικώς μέσα στον άνθρωπο, γιατί είναι άλλης φύσης από τη δική μας, την κτιστή φύση. Γι’ αυτό δεν μπορεί να ξετυλιχτεί μέσα μας μ' οποιαδήποτε ασκητικά μέσα, αλλ' έρχεται αποκλειστικά, ως δώρο του Ενός Αγαθού.\nΌταν η προσευχή του ανθρώπου περνά για πρώτη φορά στην όραση του Θείου φωτός, τότε το θεώμενο και βιούμενο είναι τόσο νέο και καταπληκτικό γι' αυτόν, που δεν μπορεί να εννοήσει τίποτε. Αισθάνεται πως πλάτυναν ανείπωτα τα όρια της υπάρξεώς του, πως το φως που φανερώθηκε τον πέρασε από τον θάνατο στη ζωή, αλλ' από το μεγαλείο του συμβάντος μένει σ' απορία και έκπληξη, και μόνο μετά από επανειλημμένες επισκέψεις εννοεί το δώρο που του χορήγησε ο Θεός.\nΗ ψυχή κατά την όραση και μετά απ' αυτήν, είναι γεμάτη από βαθειά ειρήνη και από την γλυκύτητα της αγάπης του Θεού. Εξαφανίζεται απ' αυτήν κάθε επιθυμία δόξας, πλούτου, οποιασδήποτε γήινης ευτυχίας, ακόμη κι αυτής της ίδιας της ζωής. Όλα αυτά θεωρούνται «σκύβαλα» και η επιθυμία της την σύρει προς το ζωντανό άπειρο, το Χριστό, στον οποίο δεν υπάρχει, ούτε αρχή, ούτε τέλος, ούτε σκοτάδι, ούτε θάνατος».\nΑπό τους δύο αυτούς τρόπους θεωρίας του Θείου φωτός ο Γέροντας Σωφρόνιος, προτιμούσε εκείνον κατά τον οποίον «ο κόσμος λησμονείται παντελώς», όταν δηλαδή την ώρα της προσευχής το πνεύμα του ανθρώπου βγαίνει έξω από τις εικόνες του κόσμου και εισέρχεται στη σφαίρα του ατελείωτου φωτός, γιατί μια τέτοια όραση παρέχει μεγαλύτερη γνώση για τα μυστήρια του «μέλλοντος αιώνος». Στην κατάσταση αυτής της οράσεως η ψυχή αισθάνεται ενεργώς την κοινωνία στη Θεία ζωή και δοκιμάζει υπαρξιακώς μια τέτοια έλευση του Θεού, για την οποία είναι αδύνατο να μιλήσει η ανθρώπινη γλώσσα. Όταν η όραση αυτή τελειώσει, για λόγους άγνωστους στον άνθρωπο κι ανεξάρτητα από την θέλησή του, όπως κι άρχισε ανεξάρτητα, τότε επιστρέφει σιγά-σιγά η ψυχή στην αντίληψη του γύρω κόσμου και στην γλυκιά χαρά της αγάπης του Θεού προστίθεται μια λεπτή λύπη, γιατί θα βλέπει και πάλι το φως του φυσικού τούτου ήλιου.\nΟ άνθρωπος είναι εικόνα του Θεού. Αλλ' ερωτάται: τι είναι σ' αυτόν η εικόνα του Θεού ή σε τι έγκειται αυτή η εικόνα; Στο σώμα; Στην ψυχική ή στην ψυχοφυσική σύσταση του ανθρώπου; Στο τριαδικό των ψυχικών του δυνάμεων και εκδηλώσεων;\nΗ απάντηση σ' αυτό το ερώτημα είναι εξαιρετικά πολύπλοκη. Μερικές διαθλάσεις και ανταύγειες της εικόνας του Θεού δεν αποκλείονται σ' όλα όσα απαριθμήσαμε, αλλά το πιο ουσιαστικό είναι η μορφή της υπάρξεως. Το κτιστό ον κοινωνεί κατά τη δωρεά της ευδοκίας με την άκτιστη άναρχη Ύπαρξη. Πώς είναι δυνατόν αυτό; Είναι τόσο ανεξήγητο όσο ακατάληπτο και ανεξιχνίαστο είναι το μυστήριο της δημιουργίας του κόσμου « εκ του μηδενός». Κι όμως είναι τέτοια η ευδοκία του ουράνιου πατέρα, ώστε ο κτισθείς «κατ' εικόνα και καθ' ομοίωση» είναι προικισμένος με την ικανότητα να δηχθεί την θέωση, να γίνει κοινωνός δηλαδή της θείας ζωής, να λάβει το θείο τρόπο υπάρξεως, να γίνει Θεός κατά χάρη.\nΤη θέωση ο άνθρωπος την επιδέχεται, δηλαδή ο Θεός είναι η ενεργούσα αρχή στην πράξη της θεώσεως κι ο άνθρωπος η προσλαμβάνουσα. Η πρόσληψη όμως αυτή δεν είναι καθαρά παθητική και η πράξη της θεώσεως δεν μπορεί να τελεσθεί αλλιώς, παρά με τη συμφωνία και την συνεργασία του ίδιου του ανθρώπου. Στην αντίθετη περίπτωση χάνεται και η ίδια η δυνατότητα της θεώσεως. Σ' αυτό έγκειται η ουσιώδης διαφορά της αρχικής πράξεως της δημιουργίας από το ακόλουθο στάδιό της. Της θεώσεως της λογικής κτίσεως. Αν είναι απερινόητο το μέγα μυστήριο της δημιουργίας του κόσμου γενικώς, το μυστήριο της δημιουργίας αιωνίων θεών είναι ακόμη περισσότερο απείρως πιο μεγαλειώδες. Αν όλη η ζωή γύρω μας είναι θαύμα που μας καταπλήσσει με το μεγαλείο του, η συνείδηση του Θείου θαύματος, μέσα στον άνθρωπο που εισέρχεται στον κόσμο του ακτίστου φωτός, αποκτά ασύγκριτα μεγαλύτερη δύναμη και βάθος». Ο κάθε Χριστιανός πρέπει, να μιμηθεί τον Τυφλό και όπως και εκείνος ομολόγησε με πίστη, θάρρος και τόλμη, ενώπιον του Θεού και των ανθρώπων, έτσι και κάθε Χριστιανός πρέπει να διαλύει τα σκότη της απιστίας, της διαφθοράς, της ειδωλολατρίας, του πεσσιμισμού, του ωχαδερφισμού, της ιδιοτέλειας, του εγωισμού.\nΣυνεπώς πρέπει να προσευχόμαστε αδιαλείπτως λέγοντες «ελθέτω η βασιλεία σου, ως εν ουρανώ και επί της γης», αλλά και να προσπαθούμε, με όλες μας τις δυνάμεις, να πραγματοποιηθεί αυτό το αίτημά στον κάθε πιστό. Θα πρέπει να φροντίζουμε το φως της ορθοδοξης διδασκαλίας, δια της ορθοπραξίας του καθενός μας, να μπει παντού. Να μπει στην οικογένεια, στην παιδεία, στην τέχνη, στην λογοτεχνία, στην επιστήμη, στην πολιτική, στον στρατό, στον αθλητισμό, στην ψυχαγωγία, παντού και πάντοτε. Και, επειδή ο Θεός είναι Φως, αυτή η μέθοδος, όταν εφαρμόζεται σωστά, δεν είναι παρά μια πορεία προς το Φως, σαν αυτή που ακολούθησε ο «εκ γενετής τυφλός».\nΗ ΚΑΓΚΕΛΑΡΙΟΣ ΜΕΡΚΕΛ ΤΗΛΕΦΩΝΗΣΕ ΣΤΟΝ ΠΡΟΕΔΡΟ ΠΑΠΟΥΛΙΑ\nΤη θέση της γερμανικής κυβέρνησης, αλλά και των Ευρωπαίων εταίρων, για τον σχηματισμό σταθερής ελληνικής κυβέρνησης, το συντομότερο δυνατό, μετά τις εκλογές, επανέλαβε,σύμφωνα ε πληροφορίες, η καγκελάριος 'Ανγκελα Μέρκελ στη διάρκεια τηλεφωνικής συνομιλίας που είχε νωρίτερα με τον Πρόεδρο της Δημοκρατίας Κάρολο Παπούλια, σύμφωνα με δήλωση του αναπληρωτή εκπροσώπου της Καγκελαρίας Γκέοργκ Στράιτερ. Ο κ. Στράιτερ, κατά τη διάρκεια της τακτικής ενημέρωσης των συντακτών, σημείωσε ότι οι δύο ηγέτες έχουν και κατά το παρελθόν συζητήσει και θα το επαναλάβουν σίγουρα και στο μέλλον, ενώ αρνήθηκε να αποκαλύψει λεπτομέρειες για το περιεχόμενο της συνομιλίας, το οποίο χαρακτήρισε «εμπιστευτικό».\n«το ύδωρ ο δώσω, γενήσεται πηγή ύδατος αλλομένου εις ζωήν αιώνιον»\nΚάθε χρόνο την τρίτη (Γ΄) Κυριακή του Πάσχα, ως γνωστόν, η Ορθόδοξη Εκκλησία, εορτάζει την Κυριακή του Παραλύτου, η οποία αναφέρεται στη θεραπεία του ευρισκομένου δίπλα στη δεξαμενή, επί τριάντα και οκτώ έτη παραλύτου.\nΤο παράπονο του επί τριάντα και οκτώ (38) χρόνια παραλύτου για το οποίο κάνει λόγο η διήγηση του Ιωάννη είναι πράγματι συγκλονιστικό: « Δεν έχω άνθρωπο να με βάλει μέσα στη δεξαμενή όταν ταράσσεται το νερό». Είναι αβοήθητος και μόνος. Την βοήθεια όμως που δεν βρέθηκε ένας άνθρωπος να του προσφέρει, έρχεται να τη δώσει με το πιο δραστικό,


Δημήτρης Γκορόγιας: «Καλούμε τον δημότη να δυναμώσει το ΚΚΕ σε όλες τις κάλπες» | ΣΥΝΕΝΤΕΥΞΗ στα Ευρυτανικά ΝΕΑ που κυκλοφορούν\nΥΠΟΨΗΦΙΟΣ ΔΗΜΑΡΧΟΣ ΚΑΡΠΕΝΗΣΙΟΥ ΜΕ ΤΟΝ ΣΥΝΔΥΑΣΜΟ ΤΗΣ "ΛΑΪΚΗΣ ΣΥΣΠΕΙΡΩΣΗΣ"\nΕΡ. Είστε υποψήφιος δήμαρχος με τη στήριξη του ΚΚΕ. Περιοδεύετε στον δήμο Καρπενησίου. Έχετε καταγράψει τα κυριότερα προβλήματα, και ποια είναι αυτά;\nΑΠ. Το Καρπενήσι, και η Ευρυτανία γενικότερα, σήμερα βρίσκεται σε μαρασμό, με τον πληθυσμό να μειώνεται διαρκώς, τα χωριά να ερημώνουν, τους νέους να φεύγουν κατά δεκάδες για «σεζόν» σε άλλες τουριστικές περιοχές. Αυτά είναι αποτελέσματα της πολιτικής που έχει καταδικάσει την Ευρυτανία σε οδικό αποκλεισμό, που διαλύει την κτηνοτροφία, αποτελέσματα της πολιτικής που φορτώνει τα βάρη της κρίσης στους πολλούς και γεννάει ανεργία, φτώχια, κοινωνικό αποκλεισμό. Είναι η πολιτική που ευθύνεται για την υποστελέχωση του νοσοκομείου, των δομών πρόνοιας και των άλλων υπηρεσιών. Είναι η πολιτική που χρηματοδοτεί έργα βιτρίνας και όχι έργα βασικών υποδομών. Για όλα αυτά εμείς δεν δηλώνουμε αναρμόδιοι, όπως οι άλλοι. Δεν λέμε «κρίση έχουμε, τι να κάνουμε». Δεν μένουμε σε ευχολόγια. Δεν θέλουμε να είμαστε μια δημοτική αρχή σε έναν δήμο που θα λαμποκοπάει την ώρα που οι δημότες θα είναι δυστυχισμένοι.\nΕΡ. Ποιες είναι οι προσδοκίες σας στις εκλογές; Το ΚΚΕ έχει ήδη έναν δημοτικό σύμβουλο, τι σας λέει ο κόσμος που συναντάτε;\nΑΠ. Εμείς δεν βάζουμε ταβάνι στις προσδοκίες μας. Θέλουμε να είμαστε η επόμενη δημοτική αρχή. Κι αν θέλετε, εκτιμάμε ότι το αξίζουμε πιο πολύ από όλους τους αντιπάλους μας, γιατί έχουμε στο επίκεντρο του προγράμματός μας τη λαϊκή οικογένεια. Ζητάμε λοιπόν, όλοι αυτοί που μας υποδέχονται με θέρμη σε όλες τις περιοδείες μας, να παραμερίσουν τις όποιες αναστολές τους και να μας ψηφίσουν, έστω κι αν έχουν προβληματισμούς, έστω κι αν δεν συμφωνούν σε όλα μαζί μας. Απευθυνόμαστε σε όλους, άσχετα από πολιτικές αφετηρίες και λέμε «ελάτε να βαδίσουμε μαζί». Ήμασταν η φωνή του λαού ως αντιπολίτευση στο Δημοτικό Συμβούλιο. Θέλουμε και μπορούμε να είμαστε η επόμενη δημοτική αρχή, όσο δύσκολο κι αν φαντάζει αυτό.\nΕΡ. Ο συνδυασμός του Δ. Λερογιάννη («Αλλαγή Πορείας 2020») έχει μια ευρεία στήριξη κεντροαριστερών (και όχι μόνο) δυνάμεων, όπως του ΣΥΡΙΖΑ, του ΚΙΝΑΛ, της ομάδας Μπομποτσιάρη. Θεωρείτε πως αυτό μπορεί να στοιχίσει στα εκλογικά ποσοστά της Λαϊκής Συσπείρωσης Καρπενησίου;\nΑΠ. Με την παράταξη του κου Λερογιάννη δεν έχουμε τίποτα κοινό. Αυτός και τα κόμματα που τον στηρίζουν είναι στην άλλη όχθη του ποταμού, δεν διαφωνούν σε τίποτα με το μοντέλο διαχείρισης που μας έφερε ως εδώ που μας έφερε. Θα άξιζε να ακούσουμε μια στοιχειώδη αυτοκριτική για τον ρόλο που έπαιζαν όλα αυτά τα χρόνια στο Δημοτικό Συμβούλιο. Θα άξιζε να ακούσουμε και κάποιες συγκεκριμένες θέσεις: πχ, τι λένε για τις ανεμογεννήτριες; Ο ΣΥΡΙΖΑ ως κυβέρνηση τις επιβάλλει, ο μισός ΣΥΡΙΖΑ στην Ευρυτανία «δηλώνει αντίθετος», ο άλλος μισός «υπέρ», το ΠΑΣΟΚ «υπέρ». Άκουσε κανείς καμιά θέση από τον κ. Λερογιάννη; Μόνο για δημιουργία ΧΥΤΑ στο Καρπενήσι ακούσαμε στο πρόσφατο debate, κάτι που βέβαια αν υλοποιηθεί θα είναι ταφόπλακα για την περιοχή…\nΕΡ. Ο λόγος σας ταυτίζεται με τον λόγο του ΚΚΕ -που έχει χαρακτηριστεί «ξύλινος»- αλλά εδώ μιλάμε για την καθημερινότητα του πολίτη στον δήμο Καρπενησίου. Έχουν θέση τα κόμματα στην αυτοδιοίκηση;\nΑΠ. Η καθημερινότητα του πολίτη είναι άγχος και ανασφάλεια. Διαρκές τρέξιμο για την επιβίωση. Πληρώνει διαρκώς φόρους και βλέπει τα κονδύλια να πέφτουν δεξιά κι αριστερά χωρίς αντίκρισμα στη ζωή του. Το να μιλάς για όλα αυτά, το να διεκδικήσεις, για παράδειγμα, με τον λαό μπροστά, αφορολόγητο πετρέλαιο θέρμανσης για την Ευρυτανία, την ώρα που οι εφοπλιστές έχουν αφορολόγητο πετρέλαιο, είναι «ξύλινο»; Το να λες «ζητάω γιατρούς» για να μην ξενιτεύομαι για μια πνευμονία είναι «ξύλινο»; Αν είναι, τότε ναι, είμαστε «ξύλινοι». Είμαστε «ξύλινοι» εμείς που λέμε αυτά και δηλώνουμε ταυτότητα, και δεν είναι ξύλινοι οι υπόλοιποι που τόσα χρόνια τάζουν ανάπτυξη και προσφέρουν ερήμωση. Και που από πάνω ντρέπονται για την κομματική τους προέλευση, που κρύβονται πίσω από το δάχτυλό τους και δηλώνουν «ανεξάρτητοι»…\nΕΡ. Ποια είναι η πρότασή σας για τον δήμο Καρπενησίου; Πώς θα αντιμετωπιστούν προβλήματα, όπως η φυγή των νέων, η ανεργία, η ερήμωση των χωριών;\nΑΠ. Αν δεν διεκδικήσουμε μέτρα στήριξης της κτηνοτροφίας, με εγγυημένη τιμή στο γάλα και στο κρέας, με λειτουργία των σφαγείων με ευθύνη του Δήμου, με μείωση του κόστους παραγωγής, μην περιμένουμε ότι ο νομός θα επιβιώσει για πολύ ακόμα. Αν δεν δούμε το περιβάλλον ως μια πηγή πλούτου για την περιοχή που οφείλουμε να προστατεύσουμε, μην περιμένουμε θέσεις εργασίας στον τουρισμό και στη διαχείριση του ξύλου. Αν δεν ανοίξουν οι δρόμοι και παραμείνει ο αποκλεισμός, η πορεία ερήμωσης του τόπου θα συνεχιστεί. Για να γίνουν αυτά θα πρέπει φυσικά να ηττηθεί η πολιτική που βλέπει τις λαϊκές ανάγκες σαν κόστος…\nΕΡ. Τι να περιμένει από εσάς ο δημότης Καρπενησίου, αν σας ψηφίσει; Ποιο είναι το μήνυμα που του στέλνετε;\nΑΠ. Καλούμε τον δημότη να περάσει απέναντι. Να δυναμώσει το ΚΚΕ σε όλες τις κάλπες. Να μην φοβηθεί, να προσπεράσει τα πλαστά διλήμματα, την τρομοκρατία, τη ρουσφετολογία και να στηρίξει την Λαϊκή Συσπείρωση, αναδεικνύοντάς την στη διοίκηση του Δήμου. Και όπως και οι υπόλοιποι κομμουνιστές δήμαρχοι σε όλη τη χώρα, στην Πάτρα, στην Καισαριανή και αλλού, δεν θα προδώσουμε την εμπιστοσύνη των δημοτών.\nΘα είμαστε στην πρώτη γραμμή του αγώνα για τις λαϊκές ανάγκες χωρίς να λογαριάσουμε κόστος και θυσίες.


Ι.Ν. ΠΑΝΑΓΙΑΣ ΛΑΟΔΗΓΗΤΡΙΑΣ: Οκτωβρίου 2012\nΑναρτήθηκε από atkdi3 στις 9:22:00 μ.μ. Δεν υπάρχουν σχόλια:\nΑναρτήθηκε από atkdi3 στις 4:15:00 μ.μ. Δεν υπάρχουν σχόλια:\nΑναρτήθηκε από atkdi3 στις 1:56:00 π.μ. Δεν υπάρχουν σχόλια:\nΑναρτήθηκε από atkdi3 στις 1:06:00 π.μ. Δεν υπάρχουν σχόλια:\nΑναρτήθηκε από atkdi3 στις 3:49:00 μ.μ. Δεν υπάρχουν σχόλια:


Geopolitical Research Institute.: Οδεύοντας προς την κορύφωση της κρίσης\n‘Οσοι λοιπόν έχουν συνείδηση του τι σημαίνουν αυτά τα κείμενα οφείλουν να κάνουν τα πάντα που μπόρούν για να σταματήσουν το πρόγραμμα. Δεν αρκεί να λέμε ότι αγωνιζόμαστε, πρέπει να αγωνιζόμαστε.\nΥπογραμμίσαμε επανειλημμένως ότι το παραπάνω επιχείρημα είναι ένα ψέμμα μεγαλύτερο, μια απάτη πιο καταστροφική από το «λεφτά υπάρχουν» του Γιωργάκη. Το πακέτο δεν αποτρέπει τη χρεωκοπία και δεν διασφαλίζει τη συμμετοχή στο ευρώ. Μετατρέπει μια σοβαρή οικονομική κρίση σε εθνική καταστροφή. Οργανώνει τη μετάβαση σε μια «Ελλάδα χωρίς ‘Ελληνες», μαζική μετανάστευση Ελλήνων από την Ελλάδα και περιθωριοποίηση όσων μείνουν εντός, μακροχρόνια ανάλογη προς τον διωγμό των Εβραίων από τον Τίτο το 79. ‘Ένα κοινωνικό (τουλάχιστο) ολοκαύτωμα του ελληνικού λαού.\nΟι οικονομικές στατιστικές της χώρας είναι ήδη τρομακτικές, συγκρίσιμες με το κραχ του 1929 και τη Βαϊμάρη, οδηγούσες κανονικά σε αναρχική αποσύνθεση του κοινωνικού ιστού, εμφύλιο ή εξωτερικό πόλεμο, αν δεν μεσολαβήσει σοβαρή διόρθωση. Το χειρότερο είναι άλλο. ‘Οπως επισημαίνει ο οικονομολόγος Δ. Γεωργόπουλος, οι στατιστικές δείχνουν κάτι πολύ παράξενο. Μετά από τέσσερα χρόνια ύφεσης, το φαινόμενο ακολουθεί ακόμα ανοδική τροχιά. Αν αυτό επιβεβαιωθεί στο επόμενο τρίμηνο/εξάμηνο, δεν ακολουθούμε την κανονική κατανομή μιας βαριάς οικονομικής κρίσης, αλλά πηγαίνουμε σε καταστροφή όλης της δομής. Η καμπύλη δεν οδηγείται σε επαναφορά, αλλά σε ταλάντωση στο άπειρο, απροσδιόριστου αποτελέσματος. Θα μπορούσε να οδηγήσει π.χ. σε μείζονα ανθρωπιστική κρίση στην Αττική. 250.000 άνθρωποι ήδη σιτίζονται στα συσσίτια (ενώ ο Σκάι, σε ένα ιστορικό ρεκόρ θράσους, υποκρισίας και κυνισμού, βοηθάει να επιζήσουν τα θύματα της πολιτικής που υποστήριξε με φανατισμό). ‘Ισως ο Παπαδήμος έχει επίγνωση του κινδύνου, αλλά συμπεριφέρεται ως πυρομανής, όπως και η ΕΕ, συνεχίζοντας την πολιτική που προκαλεί το φαινόμενο. Εν πάσει περιπτώσει, μια τέτοια εικόνα, αν δεν μεσολαβήσει σοβαρή διόρθωση, οδηγεί είτε σε πλήρη δημοσιονομική κατάρρευση, είτε σε κοινωνική έκρηξη μεγάλης κλίμακας στους επόμενους τρεις με έξη μήνες. ‘Ότι από τα δύο συμβεί θα επιταχύνει τη διαδικασία αποσύνθεσης.\nΣε ότι αφορά την εξωτερική πτυχή το πακέτο Παπαδήμου-Σαμαρά δεν διασφαλίζει την παραμονή στο ευρώ, οργανώνει την αποβολή μας από την ευρωζώνη, χωρίς κόστος για τους πιστωτές και προς όφελος των γενικότερων παγκόσμιων σχεδίων τους. Υποστηρίξαμε επανειλημμένως, εμείς αλλά και το αμερικανοεβραϊκό Stratfor, ότι, αυτό που δεν έχει αντιληφθεί η ελληνική άρχουσα τάξη και το πολιτικό προσωπικό είναι ότι η Αυτοκρατορία των Τραπεζών χρειάζεται τώρα περισσότερο την καταστροφή της Ελλάδας, ένα κοινωνικό αρχικά, εθνικό ίσως μετά ολοκαύτωμα, απότι την απλή μετατροπή της σε κάπως σταθερό προτεκτοράτο, όπως συνέβαινε στο παρελθόν. Ούτε και μεις όμως δεν περιμέναμε να επιβεβαιωθούμε τόσο γρήγορα, μια μέρα μόλις μετά την ψήφιση του κειμένου της ντροπής από τους 199.\nH έξοδος από το ευρώ, υπό τις συνθήκες που οργανώνεται, είναι το πρώτο μόνο βήμα μιας πορείας που κινδυνεύει να οδηγήσει σε αναίρεση του από τριών αιώνων βασικού προσανατολισμού του ελληνικού έθνους προς την Ευρώπη και τις αξίες του Διαφωτισμού, μιας στρατηγικής κατεύθυνσης που, εκτός των άλλων, ταιριάζει με αυτό που είναι και θέλει να είναι ο ‘Ελληνας από τη στιγμή που παύει νάναι Ραγιάς, με την ιστορία, την πολιτιστική-συμβολική ισχύ και το συμφέρον ενός μικρού λαού στο μεταίχμιο του σλαβικού, μεσανατολικού και δυτικοευρωπαϊκού κόσμου.\nΗ Goldman Sachs, μεγαλύτερη τράπεζα στον κόσμο και πανταχού παρούσα στις οικονομικές κρίσεις του τελευταίου αιώνα, βοήθησε να φτιαχτεί η φούσκα του χρέους και, με τη συμφωνία των swaps, το μασκάρεμα του χρέους δημιούργησε, εδώ και μια δεκαετία, τόσο τον μηχανισμό δημιουργίας της φούσκας, όσο και τον μηχανισμό διάρρηξής της, με την Ελλάδα όμως και όχι την ίδια κατηγορούμενη και καταβάλλουσα το κόστος. Η ίδια οργάνωσε την κερδοσκοπική επίθεση κατά της Ελλάδας, οι άνθρωποί της στην ελληνική κυβέρνηση και το κράτος τη διευκόλυναν και ο φίλος της George Soros άπλωσε το δίχτυ των ανθρώπων του γύρω από τον Παπανδρέου και αργότερα τους Σαμαρά και Λαζαρίδη, προσδιορίζοντας έτσι το πώς η Ελλάδα θα απαντήσει στην επίθεση. Μετά ήρθαν διεθνώς οι άνθρωποι της Goldmnan και οι φίλοι τους, Ρουμπινί, Σόρος, Φρίντμαν του Στράτφορ, ‘Ισσινγκ να μας εξηγήσουν πόσο καλά για Ελλάδα και Ευρώπη είναι να φύγει η χώρα από το ευρώ. Τέτοιος πόνος για την Ελλάδα και την Ευρώπη!\nΟι ίδιες δυνάμεις που προκάλεσαν την κρίση και προσδιόρισαν την ελληνική απάντηση σε αυτή, προσδιόρισαν και την γερμανική απάντηση! Φρόντισαν να βγάλουν στους ‘Ελληνες τον Ραγιά και στους Γερμανούς τον Φύρερ, με αμφότερτες δυνατότητες βαθιά ενσωματωμένες στον εθνικό μας χαρακτήρα! Ο ‘Ισσινγκ, σύμβουλος της Goldman Sachs Europe είναι ο αρχιτέκτονας του ευρώ και ο σημαντικότερος ειδήμων σε θέματα νομισματικής πολιτικής της Γερμανίας. Να μη βοηθήσουμε τους ‘Ελληνες, ήταν το μότο του άρθρου του στους Financial Times Deutschland, την άνοιξη του 2010, να φύγει η Ελλάδα από το ευρώ, υποστήριζε τον Σεπτέμβριο του 2011 στην ίδια εφημερίδα, με ένα άρθρο που έθετε την ΕΕ προ του διλήμματος είτε να γίνει δικτατορία των αγορών είτε να διαλυθεί. H Goldman Sachs δεν ελέγχει μόνο τον ‘Ισσινγκ στη Γερμανία. Οι άνθρωποί της ετοιμάζουν τις αποφάσεις των συνόδων κορυφής της ΕΕ για λογαριασμό της γερμανικής καγκελαρίας και της γαλλικής προεδρίας και άνθρωπός της διευθύνει την Ευρωπαϊκή Κεντρική Τράπεζα!\nΣτην Ελλάδα οι άνθρωποι του Χρήματος οργάνωσαν προς το συμφέρον τους τη βασική ιδιότητα των Ελλήνων πολιτικών, την υποτέλεια. Στο Βερολίνο πέταξαν το δόλωμα του 4ου Ράιχ, επάγοντας την τόσο συνήθη κυριαρχική διάθεση των γερμανικών ελίτ, που οδήγησε δύο φορές την Ευρώπη και την ίδια τη Γερμανία στην καταστροφή. Το αποτέλεσμα είναι ένας άνευ προηγουμένου θρίαμβος για την αυτοκρατορία του Λόιντ Μπλανκφέιν και όσους θέλουν να διαλύσουν το ευρώ, γιατί δεν τους αρέσουν μεγάλα κράτη και γιατί χωρίς το παγκόσμιο μονοπώλιο του δολαρίου δεν θάναι εύκολη η μελλοντική χρηματοδότηση της αμερικανικής οικονομίας και γιατί δεν βλέπουν τον λόγο η Ευρώπη να ζει καλύτερα από την Ουγκάντα. Το 2008 είχαν όλοι αγριέψει με τις τράπεζες. Σήμερα, οι Γερμανοί ρίχνουν την ευθύνη στους ‘Ελληνες και το αντίστροφο, οι Βούλγαροι λένε τι καλά που τη παθαίνετε κι εσείς, οι Γάλλοι βγάζουν τον Γλέζο στην τηλεόραση να μιλήσει για τις σφαγές του Διστόμου. Κανείς δεν θυμάται πια τον ρόλο των τραπεζών, κανείς δεν σκέφτεται να πάρει μέτρα εναντίον τους. Οι τράπεζες, δια των οίκων αξιολόγησης, ρυθμίζουν πλέον τα κράτη, αντί να ρυθμίζονται από αυτά. Η κρίση της ΕΕ, με τον τρόπο που εξελίσσεται, είναι ο μεγαλύτερος θρίαμβος του καπιταλισμού της καταστροφής και του παγκόσμιου χρηματιστικού κεφαλαίου, μετά την κατάρρευση του σοβιετικού μπλοκ. Πριν από είκοσι χρόνια εξαφάνισαν ότι απέμενε από την κληρονομιά της Ρωσικής Επανάστασης, τώρα επιχειρούν να κατεδαφίσουν ότι απομένει από την κληρονομιά της Γαλλικής. Το σχεδιαζόμενο κοινωνικό ολοκαύτωμα στην Ευρώπη και το πυρηνικό στη Μέση Ανατολή, με τον κίνδυνο μιας νέας “Χιροσίμα” στο Ιράν, κινδυνεύουν, αν δεν αποτραπούν εγκαίρως, να εγκαινιάσουν έναν αιώνα καταστροφών.\nΥπάρχει πάντως μια αρχή ελπίδας στην όλο και μεγαλύτερη τάση της κοινωνικής βάσης να αυτοοργανωθεί κοινωνικά, οικονομικά και πολιτικά, με πρωτοβουλίες όπως αυτή του Κοινωνικού Ιατρείου στο Ελληνικό, των «Πολιτών κατά του Χρέους» στο Ηράκλειο, του «Αντικατοχικού Μετώπου» στα Χανιά. Αλλά και στις διεθνείς κινητοποιήσεις υπέρ του ελληνικού λαού με το σύνθημα «Είμαστε όλοι ‘Έλληνες» και τη θέση του Ολλάντ.\nΑναρτήθηκε από Ελληνιστικά κράτη στις 2/29/2012 07:59:00 π.μ.


"Εμείς λέγαμε στον εξαρτημένο να γίνεται υπεύθυνος... - Provocateur\n"Εμείς λέγαμε στον εξαρτημένο να γίνεται υπεύθυνος πολίτης, τώρα όλο αυτό αλλάζει"\nΜιλήσαμε με τον Δημήτρη Γιαννάτο, σύμβουλο απεξάρτησης και γραμματέα του Συλλόγου Εργαζομένων του ΚΕΘΕΑ, για τα όσα διαβάζουμε τις τελευταίες μέρες.\nΤο 2019, η κυβέρνηση με Πράξη Νομοθετικού Περιεχομένου, «αντικατέστησε πραξικοπηματικά», σύμφωνα με των Σύλλογο Εργαζομένων ΚΕΘΕΑ, το εκλεγμένο και άμισθο Διοικητικό του Συμβούλιο με ένα κομματικά διορισμένο. Περίπου ενάμιση χρόνο μετά, μια επιτροπή ορισμένη από το νέο ΔΣ, καταρτίζοντας σχέδιο νόμου, είναι έτοιμη να προβεί σε αλλαγές σε ένα ήδη επιτυχημένο οργανισμό απεξάρτησης, χωρίς, στην ουσία, να έχει παρουσιάσει καμία αιτιολογική έκθεση στα άτομα, τις οικογένειες και τους εργαζομένους του Οργανισμού.\nΟ Σύλλογος Εργαζομένων του ΚΕΘΕΑ, με ανακοίνωσή του, υποστηρίζει πως το εν λόγω προσχέδιο συρρικνώνει θεραπευτικά και επιστημονικά τον Οργανισμό, εξαφανίζει τις Θεραπευτικές Κοινότητες, μετατρέπει το ΔΣ από άμισθο σε έμμισθο και καταργεί συλλογικά όργανα όπως και τις ισχύουσες συλλογικές συμβάσεις εργασίας. Όλα αυτά, χωρίς να υπάρχει καμία αιτιολόγηση. Από την πλευρά του, το ΔΣ του ΚΕΘΕΑ με σχετική ανακοίνωση, υποστηρίζει ότι «δεν καταργείται κανένα θεραπευτικό πρόγραμμα ούτε θεραπευτική κοινότητα».\nΜιλήσαμε με τον σύμβουλο απεξάρτησης και γραμματέα του Συλλόγου Εργαζομένων του ΚΕΘΕΑ, Δημήτρη Γιαννάτο και του ζητήσαμε να μας εξηγήσει τι ακριβώς έχει συμβεί τις τελευταίες ημέρες, ποια είναι τα σημεία του προσχεδίου που βρίσκουν αντίθετο το Σύλλογο, πώς επηρεάζεται το ΚΕΘΕΑ από τις αλλαγές και αν, τελικά, μιλάμε για αποδυνάμωση της θεραπευτικής κοινότητας.\nΠοιες είναι οι αλλαγές που προβλέπει το προσχέδιο; Το ΔΣ γιατί θα είναι έμμισθο;\nΜέχρι στιγμής, οι υπηρεσίες που προσφέρει το ΔΣ είναι άμισθες. Στο προσχέδιο, κάποιες θέσεις είναι αμειβόμενες, σε αντίθεση με τις διακηρύξεις και του Υπουργού Υγείας και των μελών του ΔΣ που ανέλαβαν, ότι είναι άμισθη η προσφορά έργου και εργασίας στο ΚΕΘΕΑ. Όλο αυτό δείχνει κάτι στην αλλαγή της κουλτούρας και του μοντέλου του οργανισμού. Aλλάζει επίσης η κουλτούρα και η φιλοσοφία του οργανισμού, όπως και τα ονόματα ΚΕΘΕΑ Νόστος, Ιθάκη, Διάβαση που έχουν γίνει γνωστά στην κοινωνία εδώ και 38 χρόνια και μπαίνουν σε παρενθέσεις. Για παράδειγμα, στη Θεσσαλονίκη, το ΚΕΘΕΑ Ιθάκη, Ανάδυση, Προμηθέας, τα προγράμματα αυτά κλείνουν σε παρενθέσεις και ονομάζονται Διεύθυνση Κλινικών Εφαρμογών και πολλές κοινότητες ονομάζονται ουσιαστικά ξενώνες. Αυτό είναι σημαντικό καθώς επηρεάζει την κουλτούρα οργανισμού, έχει να κάνει με την ταυτότητα του προγράμματος. Δεν είναι μια απρόσωπη κεντρική υπηρεσία ενός γραφειοκρατικού οργανισμού όπως το ΙΚΑ ή η Εφορία. Αυτό είναι το συμβολικό και είναι σημαντικό για εμάς το συμβολικό.\nΠέρα από το κομμάτι της επωνυμίας και των συμβολισμών, πρακτικά πώς επηρεάζεται ο Οργανισμός;\nΚαταργείται επί της ουσίας η δημοκρατική λειτουργία του ΚΕΘΕΑ μέσω της γενικής συνέλευσης η οποία το 2019, αναγόταν σε αποφασιστικό όργανο στρατηγικής, σχεδιασμού και αποφάσεων και από τον υπουργό και από το ΔΣ που ανέλαβε. Τώρα, ουσιαστικά, δεν έχει αποφασιστικό ρόλο για όλες τις αλλαγές του οργανισμού όπως αυτές που εισηγείται η επιτροπή, αλλά τις επικυρώνει τις αποφάσεις το ΔΣ. Δεν ψηφίζει, δεν κάνει συζήτηση, δεν συναποφασίζουν οι γονείς, οι εργαζόμενοι, το ΔΣ, παλιά μέλη και τα μέλη της επανένταξης για τον οργανισμό και την πολιτική του. Αποφασίζει μια κλειστή ομάδα, ένας διοικητικός οργανισμός γύρω από Αθήνα και από το ΔΣ. Δηλαδή έχουμε ένα συγκεντρωτικό, επιτελικό γραφείο στην Αθήνα, όπου μέσα από αυτό, διoικούνται και οι περιφέρειες. Ένας θεραπευτής στη Ρόδο, για παράδειγμα, θα πρέπει να πάρει έγκριση για ένα θέμα στο ΔΣ ή στο πρόεδρο του ΔΣ. Είναι κόντρα στην κουλτούρα της απεξάρτησης όπως την γνώρισε η ελληνική κοινωνία με την Ιθάκη από το 1983 μέχρι τώρα. Δηλαδή λέμε στον εξαρτημένο να αναλαμβάνει τη ζωή του, να συμμετέχει με τους άλλους, να γίνεται υπεύθυνος πολίτης, να αναλαμβάνει ευθύνες αλλά τώρα όλα αυτό αλλάζει, ουσιαστικά το μοντέλο το οποίο θα διοικεί ο οργανισμός είναι το ανάποδο ακριβώς από αυτό που είναι θεραπεία, δεν τον κάνει συμμέτοχο.\nΥπάρχουν επιπρόσθετες αλλαγές;\nΤο συμβούλιο πολιτικής ΚΕΘΕΑ, που απαρτίζεται από τους υπεύθυνους και τα στελέχη, οι οποίοι καθόριζαν και εισηγούνταν στη γενική συνέλευση τη στρατηγική του οργανισμού, καταργείται παρόλο τις διακηρύξεις του 2019 ότι θα υπάρχει. Λένε πως έχουν λάβει υπόψιν την στρατηγική που ψήφισε πριν την ΠΝΠ το ΣΠΟΚ που προφανώς δεν το εμπιστεύονται και το καταργούν. Αλλά εμπιστεύονται το μεσοπρόθεσμο που είχε ψηφίσει. Παράλογα πράγματα, παράδοξα και αντιφατικά. Το προσχέδιο στάλθηκε μετά από 1,5 χρόνο «διεργασίας» με 95 άρθρα και ο κάθε άνθρωπος είχε 6-7 ημέρες για να απαντήσει. Κάτι που δημιούργησε μια τεράστια αντίδραση διότι φάνηκε πως κανένας συνάδελφος δεν υπολογίστηκε, είχε μια αλαζονεία όλη αυτή η ιστορία και γι’ αυτό προκλήθηκαν αντιδράσεις και για το περιεχόμενο αλλά και για την διαδικασία. Πάνω από 200 επιστολές είναι αρνητικές, ενώ πολλοί δεν μπήκαν καν στον κόπο να απαντήσουν, συμφωνώντας με τη γενική συνέλευση των εργαζομένων. Δεν έχει δοθεί αιτιολογική έκθεση για το ποιος είναι ο λόγος που πραγματοποιούνται οι αλλαγές.\nΣε ανακοίνωσή του, πάντως, το ΔΣ του ΚΕΘΕΑ υποστηρίζει ότι δεν καταργείται θεραπευτικό πρόγραμμα ή θεραπευτική κοινότητα.\nΟυσιαστικά συγχωνεύονται οι υπηρεσίες σε μεγάλες περιφέρειες ή σε μεγάλα όργανα. Δηλαδή ένας υποδιευθυντής, μπορεί να έχει από κάτω του υπηρεσίες άλλων αντικειμένων, για παράδειγμα: τζόγος μαζί με υποστήριξη μεταναστών, νόμιμες εξαρτήσεις με αποφυλακισμένους. Και αυτό δεν εποπτεύεται εύκολα. Δηλαδή ένας άνθρωπος θα πρέπει να έχει στο μυαλό του 2-3 μοντέλα θεραπείας. Επίσης, φανταστείτε ότι εργαζόμενοι από την επαρχία, έχουν υπεύθυνο έναν που θα βρίσκεται στην Αθήνα. Ουσιαστικά γυρνάει ανάποδα το μοντέλο το οποίο από το 1983 ήταν η αποκέντρωση. Τώρα όλο αυτό γυρίζει ανάποδα και λέει: θα έχω ένα ενισχυμένο επιτελικό κέντρο που θα τα καθορίζει όλα, όλα θα περνούν από 5-6 ανθρώπους.\nΠλέον τι περιμένετε από το νέο ΔΣ του ΚΕΘΕΑ;\nΕμείς θεωρούμε ότι θα βοηθούσε πάρα πολύ το ΔΣ του ΚΕΘΕΑ να δημοσιοποιήσει το προσχέδιο αυτό και τις επιστολές των ανθρώπων και των εργαζομένων προκειμένου να έχει και μια ευρύτερη διαφάνεια το θέμα για την ελληνική κοινωνία η οποία, ουσιαστικά είναι αυτή που χρηματοδοτεί τον δημόσιο χαρακτήρα του ΚΕΘΕΑ.\nΠού βασίζεται το προσχέδιο; Γιατί αποφασίστηκε να γίνουν αλλαγές;\nΑυτό που θα επικαλεστούν, είναι ο εξορθολογισμός, οι μεταρρυθμίσεις, οι αξιοποίηση πόρων και τα λοιπά. Εμείς θεωρούμε ότι χτυπιέται η ουσία της θεραπευτικής κοινότητας, της θεραπείας της ίδιας. Όταν αποδυναμώνεται αυτό το συμμετοχικό δημόσιο μοντέλο, μετά πέφτουν πολλά πράγματα στο τραπέζι. Το ΔΣ θα πρέπει να απαντήσει σε όλα σε μια γενική συνέλευση του Οργανισμού.\nΟπότε, αυτό που κρατάμε, είναι ότι αποδυναμώνεται το ΚΕΘΕΑ…\nΝαι, όπως και η έννοια του δημόσιου χαρακτήρα και του θεραπευτικού μοντέλου. Πάμε σε διοικητικές δομές παροχής υπηρεσιών χωρίς συμμετοχή, πρωτοβουλία και αμεσότητα.


Ημαθία: Ανοιχτά τα σχολεία την Δευτέρα (24/1/2022) σε όλο το νομό\nΑρχική σελίδαΚοινωνίαΗμαθία: Ανοιχτά τα σχολεία την Δευτέρα (24/1/2022) σε όλο το νομό\nInveria.gr 1/23/2022 10:39:00 μ.μ.\nΜπορεί να επικρατούν πολύ χαμηλές θερμοκρασίες στον Δ. Βέροιας (στα πεδινά και πολύ περισσότερο στα ορεινά), ωστόσο - σύμφωνα με πληροφορίες του InVeria.gr - τα σχολεία του Δήμου θα λειτουργήσουν κανονικά την Δευτέρα 24 Ιανουαρίου 2022.\nΗ απόφαση για το κλείσιμο των σχολείων είναι του Δημάρχου, ωστόσο - παρά τις εισηγήσεις για να εξεταστεί το ενδεχόμενο να μην λειτουργήσουν ή να αρχίσουν αργότερα - ο Δήμαρχος Βέροιας φαίνεται πως αποφάσισε να εμείνει στην αρχική του απόφαση, να μην αναστείλει τη λειτουργία των σχολείων, όπως άλλωστε θα γίνει και στη Νάουσα και στην Αλεξάνδρεια, αλλά και σε πολλές περιοχές της Κ. Μακεδονίας.\nΒεβαίως, όλα είναι υπό αίρεση και οι αποφάσεις λαμβάνονται κατά περίπτωση και αναλόγως των συνθηκών.\nΠάντως, σχετικά με την προετοιμασία των σχολείων στον Δ. Βέροιας, πληροφορίες αναφέρουν ότι είναι πλήρως εφοδιασμένα με πετρέλαιο, ενώ και το Σαββατοκύριακο υπήρχε διατήρηση της θερμοκρασίας, προκειμένου το πρωί της Δευτέρας οι μαθητές να μπουν σε ζεστές σχολικές αίθουσες, κατόπιν προτροπής της αντιδημάρχου Παιδείας Δ. Βέροιας Συρμούλας Τζήμα και των διευθυντών Α/θμιας και Β/θμιας Εκπαίδευσης, Δημήτρη Πυρινού και Θανάση Παπαδόπουλου, αντίστοιχα.


Αφαλατικό Υγρό Caffenu 200ml για μηχανή Nespresso - Caffenu.gr\nΤα Προϊόντα Caffenu\nΑφαλατικό Υγρό / Κάψουλα\nOnline Κατάστημα για Κάψουλες Caffenu\nΠροβολή καλαθιού Το προϊόν “Σετ Κάψουλα Caffenu 4 τεμ. + Αφαλατικό Υγρό Caffenu 100ml” έχει προστεθεί στο καλάθι σας.\nΑφαλατικό Υγρό Caffenu 200ml για μηχανή Nespresso. Αφαλατικό κατάλληλο για όλες τις μηχανές καφέ και καφετιέρες.\nΤο Caffenu υγρό αφαλατικό μπορεί να χρησιμοποιηθεί σε όλες τις μηχανές espresso, εσπρεσσιέρες, καφετιέρες, βραστήρες και γενικότερα σε οποιαδήποτε συσκευή που χρήζει αφαλάτωσης και απαιτεί προϊόν με προδιαγραφές ασφαλείας τροφίμων.\nΚωδικός προϊόντος: cf02. Κατηγορία: Caffenu Ετικέτα: Αφαλατικό Υγρό Caffenu 200ml για μηχανή Nespresso\nΣυσκευασία Καθαριστικής Κάψουλας για μηχανή Nespresso\nΣετ Κάψουλα Caffenu 4 τεμ. + Αφαλατικό Υγρό Caffenu 100ml\nΚαψούλα Καθαρισμού Lavazza A modo Mio\n© 2018 Caffenu. Το Nespresso® είναι κατοχυρωμένο εμπορικό σήμα της Société des Produits Nestlé S.A. και η εταιρεία ή οι θυγατρικές της δεν έχουν κατασκευάσει ή επικυρώσει ή αποτελούν μέρος της Caffenu και των προϊόντων της με οποιοδήποτε τρόπο.\n+30 6992 115114 & 25210 24276\nΒεργίνας 143-145, Δράμα\nCopyright © 2018 Caffenu.gr. All rights reserved.


βιολογική γεωργία | DS Consulting\nΤα βιολογικά απέκτησαν τον νέο λογότυπό τους\nLeave a comment Posted by dsotiropoulos on August 5, 2010\nΗ βιολογική γεωργία δείχνει να ωριμάζει πλέον στην Ευρωπαϊκή Ενωση και, ως εκ τούτου, τα προϊόντα αυτής έχουν εξασφαλίσει μια σημαντική θέση ως μερίδιο της συνολικής αγοράς των τροφίμων. Σύμφωνα μάλιστα με σχετική μελέτη της IFOAM (Διεθνής Ομοσπονδία Κινημάτων Βιολογικής Γεωργίας, 2009), ο τζίρος των βιολογικών ανήλθε στα 21 δισ. ευρώ στην Ε.Ε. το 2007, με συνεχώς ανοδική τάση.\nΗ Ευρωπαϊκή Επιτροπή, εδώ και χρόνια, έχει επίσημα αναγνωρίσει τη σπουδαιότητα του κλάδου παρέχοντας διαρκή στήριξη σε αυτόν, με πλέον πρόσφατη κίνηση την παρουσίαση του νέου Λογότυπου Βιολογικής Παραγωγής της Ε.Ε. Προϊόν ανοιχτού διαγωνισμού μεταξύ σπουδαστών γραφιστικής και ιντερνετικής ψηφοφορίας των Ευρωπαίων πολιτών, η ψηφοφορία, που ολοκληρώθηκε τον Ιανουάριο του 2010, ανέδειξε το «ευρω-φύλλο» ως τον νέο λογότυπο για τα βιολογικά προϊόντα σε όλα τα κράτη-μέλη. Το ερώτημα, όμως, που γεννάται πλέον είναι αν ο νέος λογότυπος, πέρα από την αισθητική ανανέωση, θα εξακολουθεί να υπηρετεί το σκοπό για τον οποίο σχεδιάστηκε.\nΑλλωστε, η αρχική επιδίωξη της Επιτροπής δεν ήταν άλλη από την περαιτέρω τόνωση της βιολογικής γεωργίας και της αγοράς των βιολογικών προϊόντων. Η χρήση του θα είναι υποχρεωτική για όλα τα προϊόντα από την 1η Ιουλίου 2010, ενώ έχει προβλεφθεί και μια περίοδος που το παλιό και το νέο θα συνυπάρχουν μέχρις εξαντλήσεως των αποθεμάτων των ήδη συσκευασμένων βιολογικών προϊόντων. Το μεγάλο στοίχημα πάντως για την Επιτροπή αλλά και για τα 27 κράτη-μέλη είναι να μάθουν να αναγνωρίζουν το νέο σήμα οι Ευρωπαίοι καταναλωτές. Η δυσκολία του εγχειρήματος, όμως, είναι το πόσο γρήγορα θα γίνει αυτό. Κάτι που εξαρτάται από τις δράσεις προβολής και προώθησης που θα πραγματοποιήσει η Ευρωπαϊκή Επιτροπή και οι οποίες αναμένεται σύντομα να γίνουν γνωστές. Το πρόβλημα, που εκ πρώτης όψεως διαφαίνεται, είναι ότι στο «ευρω-φύλλο» εκλείπει κάποια άμεση αναφορά ή συσχέτιση με τη βιολογική γεωργία, σε αντίθεση με τον αποσυρθέντα λογότυπο. Τον παλαιό δεν χρειαζόταν να τον απομνημονεύσει ο καταναλωτής, γιατί ανέγραφε τη φράση «Βιολογική Γεωργία», ενώ για τον νέο, που απεικονίζει ένα φύλλο, θα πρέπει οι καταναλωτές να «εκπαιδευτούν» αφενός για να τον μάθουν και αφετέρου για να ξεχάσουν τον παλιό.\nΤο στοίχημα είναι μεγάλο, καθώς η αγορά των βιολογικών προϊόντων είναι πολύ σημαντική. Κάθε κίνηση λοιπόν της Ε.Ε. για την περαιτέρω ενδυνάμωση της εμπιστοσύνης των καταναλωτών στα βιολογικά προϊόντα και της πίστης στο σύστημα ελέγχου είναι κάτι παραπάνω από ευπρόσδεκτη. Ωστόσο, οι περισσότερες αποφάσεις κρίνονται από το αποτέλεσμα, γι’ αυτό και θα πρέπει να περιμένουμε προκειμένου να αποδειχτεί αν ο νέος λογότυπος θα προσδώσει την αναμενόμενη προστιθέμενη αξία στα πιστοποιημένα βιολογικά προϊόντα.\nΤο άρθρο δημοσιεύτηκε στο ΟΙΚΟ της ΚΑΘΗΜΕΡΙΝΗΣ στο τεύχος της 10ης Μαϊου 2010 (μπορείτε να το δείτε στο www.kathimerini.gr).\nΒιολογική Γεωργία\tβιολογικά προϊόντα, βιολογική γεωργία, λογότυπος ΕΕ


Quadzilla's Sir Giacomo Casanova: Tο μπλε μας όνειρο - Σελίδα 4 • MyCat\nΤο MyCat είναι μια από τις μεγαλύτερες ελληνικές διαδικτυακές κοινότητες με 89,126 εγγεγραμμένα μέλη και 719,300 μηνύματα σε 22,794 θέματα. Αυτή τη στιγμή μαζί με εσάς απολαμβάνουν το MyCat άλλα 478 άτομα.\nH moukelis I am not weird,I am limited edition έγραψε στις 08:22, 24-07-13:\nToν πιάνουν κάτι τέτοιες τρελες,που να δεις με τα μωρα πως παιζει!\nH aba έγραψε στις 09:52, 24-07-13:\nXαχαχαχαχαχαααχ, τι χαλβαδάκος! Πέθανα! Να τον χαίρεστε Δώρα μου! Μούτρο!\nH moukelis I am not weird,I am limited edition έγραψε στις 11:58, 24-07-13:\nH Fideloudi έγραψε στις 12:38, 24-07-13:\nΑρχική Δημοσίευση από xontrogato\nτι μαγουλα! γαλαζοαιματος ο κυριος! να τον χαιρεστε!\nΕ όχι και μάγουλα...εννοείτε ζυγωματικά...ψηλά κι αριστοκρατικά όπως περιμέναμε από έναν αυτοκράτορα σαν κι αυτόν!\nH moukelis I am not weird,I am limited edition έγραψε στις 17:39, 03-09-13:\n2,5 ετών και υπερήφανος μπαμπάς για τέταρτη φορά!\nH lovekittens έγραψε στις 22:34, 03-09-13:\nμπαμπας για φαγωμα κουκλινο μωρε τσουρουμπουλουκι(δικη μου διαλεκτος οταν βλεπω ωραια γατια για ζουληγμα )\nH moukelis I am not weird,I am limited edition έγραψε στις 09:38, 04-09-13:\nΝαι το καταλαβαμε,εχουμε ξαναγινει μαρτυρες παρομοιου παραληρήματος!\nH kathy85 Κρρρρρρρρ έγραψε στις 14:14, 04-09-13:\nΕ .....οχι αυτο παει πολυ.....\nH moukelis I am not weird,I am limited edition έγραψε στις 11:06, 08-09-13:\nH Ειρήνη1234 έγραψε στις 13:00, 08-09-13:\nΜόνο καλή μέρα;; Ολόκληρη την εβδομάδα μας έφτιαξε ο κούκλαρος!! Για να μην πω το μήνα!!\nH moukelis I am not weird,I am limited edition έγραψε στις 19:06, 08-09-13:\nΕυχαριστουμε πολυ,ειναι πανεμορφος ο πριγκηπας μας,και τοοοοσο γλυκος!\nH Karmela<3 έγραψε στις 21:18, 08-09-13:\nΑχ να αυτά είνια τα λάθη της φύσης!ΦΤιάχνει τόσο όμορφα πλάσματα που κάνει εμάς τα υπόλοιπα ζωντανά να παραληρούμε!!!\nO Ηλίας-77 έγραψε στις 07:38, 09-09-13:\nΝα μου φιλήσεις τον ...πολύτεκνο !\nH moukelis I am not weird,I am limited edition έγραψε στις 16:04, 15-09-13:\nH kathy85 Κρρρρρρρρ έγραψε στις 16:09, 15-09-13:\nΤι τελεια κουτουλια!!!!!!!!!!!!!\nH moukelis I am not weird,I am limited edition έγραψε στις 17:44, 30-10-13:\n2,5 ετών και μεγαλώνουμε...Casanova είναι μόνο ένας!\nCH Quadzilla's Sir Giacomo Casanova 2,5 years old by moukelis, on Flickr\nH moukelis I am not weird,I am limited edition έγραψε στις 17:51, 30-10-13:\nΚαι μερικές σε Halloween mood!\nH kathy85 Κρρρρρρρρ έγραψε στις 18:52, 30-10-13:\nΝομιζω οτι τα σχολια μου θα ειναι περιττα για αυτον τον γατο...\nH lovekittens έγραψε στις 18:52, 30-10-13:\nδεν θα ναι ποτε χαλογουιν αυτο το αγορι να τον χαιρεσαι..\nH Karmela<3 έγραψε στις 09:37, 31-10-13:\nΑυτός ο γάταρος έχει ένα εξαιρετικό βλέμμα και μοναδικό!\nΜας έχει τρελάνει!!\nH moukelis I am not weird,I am limited edition έγραψε στις 08:26, 25-01-14:\nEυχαριστουμε πολυ για τα κοπλιμεντα!\nΟ Casanova μας απολαμβάνει από το προηγούμενο Σαββατοκύριακο τον τίτλο του International Champion,και στην τελευταία Διεθνή Έκθεση Μορφολογίας της FIFe πήρε και το πρώτο του πιστοποιητικό για Great International Champion με πολυ θετικά σχόλια από τους κριτές!\nCasanova 2,5 years old enjoying his International Champion title by moukelis, on Flickr\nH Nicole1987 Γατες..τα πιο αξιολατρευτα πλασματα έγραψε στις 08:51, 25-01-14:\nΑλοιμονο να μην καμαρωνε! ειναι ωραιος και το ξερει\nH moukelis I am not weird,I am limited edition έγραψε στις 12:17, 25-01-14:\nΕιναι ωραιος και μορφολογικα σωστος,γιατι για να παρει το συγκεκριμενο τιτλο πηρε σε τρεις εκθεσεις απο τρεις διαφορετικους κριτες βαθμολογια πανω απο 95/100!\nO Orion_v έγραψε στις 15:32, 25-01-14:\nΕίναι γάταρχος πιστοποιημένα δηλαδή ; τα συγχαρητήρια μου κύριε γάταρχε !!!\n( έχεις και έναν που δεν χρειάζεται τίτλους βέβαια και είναι γατάρχοντας )\nH moukelis I am not weird,I am limited edition έγραψε στις 19:10, 25-01-14:\nΟ Σειριος ειναι Αρχοντας απο τα γεννοφασκια του,δε χρειαζεται να του το πει κανενας κριτης!\nH Aleksa αυτή τη στιγμή δεν είναι συνδεδεμένη. Έχει 1 γάτα και μας γράφει απο Αθήνα (Αττική). Έχει γράψει 17,944 μηνύματα.\nH Aleksa έγραψε στις 00:43, 26-01-14:\nΑσφαλώς και πήρε τον τίτλο με το σπαθί του και με τη ..μορφή του!\nH moukelis I am not weird,I am limited edition έγραψε στις 16:33, 18-03-14:\nΣχεδόν τριών ετών αλλά ακόμη ο μπέμπης της μαμάς...\nH andiekalton έγραψε στις 16:41, 18-03-14:\nH Ειρήνη1234 έγραψε στις 20:49, 18-03-14:\nΤι να τα κάνεις τη διεθνή καριέρα και αναγνώριση, τους αμέτρητους θαυμαστές, τις εκθέσεις και τα βραβεία ,αν δε μπορείς να μοιράζεσαι με αγαπούλες και ναζάκια μια μεγάλη λατρεία με τη μαμά;;;\nH moukelis I am not weird,I am limited edition έγραψε στις 20:53, 18-03-14:\nEτσι,μπορεις να φανταστεις τι ζουληγμα τρωει καθε φορα που κανει τετοια...\nH Ειρήνη1234 έγραψε στις 21:02, 18-03-14:\nΝαι, μόνο να φαντάζομαι μπορώ...δυστυχώς!!\nΤην επόμενη φορά που θα κάνει τέτοια, θα ήθελα άπειρα επιπλέον ζουλήγματα εκ μέρους μου!\nΠαρακαλώ όπως εκτελέσετε την παραγγελία μου λίαν συντόμως!!!\nH Πουπουλίνα αυτή τη στιγμή δεν είναι συνδεδεμένη. Έχει 3 γάτες (3 έχουν περάσει από τα χέρια της) . Έχει γράψει 36,698 μηνύματα.\nH Πουπουλίνα προστατευω τη φυση και τα ζωα=πολιτισμος έγραψε στις 21:11, 18-03-14:\nΕ ναι...ξερογλυφομαστε γενικα!Αφου δεν μπορουμε να ζουληξουμε στην πραγματικοτητα,τουλαχιστον ας φανταζομαστε οτι ζουλαμε!\nΕιναι ΘΕΟΣ ο ατιμος!\nH aba έγραψε στις 21:25, 18-03-14:\nΑπαπαπαπα λύσσα κακιά! Φαντασιόπληκτες! Δεν κοιτάτε εμένα που πήρα το Ορφίδιο αγκαλιά για υποκατάστατο! Αααα μα πια!\nH moukelis I am not weird,I am limited edition έγραψε στις 22:13, 18-03-14:\nEιστε ευπροσδεκτοι οποτε θελετε να τον ζουληξετε κι απο κοντα.\nH kathy85 Κρρρρρρρρ έγραψε στις 12:30, 19-03-14:\nΒασικα νομιζω οτι δεν θελουμε προσκληση..... θα ερθουμε...\nH moukelis I am not weird,I am limited edition έγραψε στις 10:31, 22-04-14:\nΣήμερα είναι τα τρίτα γενέθλια του γλυκού μου IC Quadzilla's Sir Giacomo Casanova.Οπως παντα,απο τοτε που μπηκε στην οικογενεια μας,με γέμισε χάδια και σκαρφάλωσε στην αγκαλιά μου,μια και σύμφωνα με τη δική του λογική είναι ακόμη γατάκι, κι όχι ένας ενήλικος Διεθνής Πρωταθλητής Νορβηγικού Δάσους,7 περίπου κιλών,μπαμπάς 15 μικρών Νορβηγών και παππούς 17 ακόμη πιο μικρών Νορβηγών.Και να σας πω την αληθεια,δεν εχει κι άδικο... ;-) Χρόνια σου πολλά λοιπόν μικρό μου λυκόγατο,ελπίζω να μου φωτίζεις για πολλά χρόνια τις πιο δύσκολες στιγμές μου. <3\nH aba έγραψε στις 10:44, 22-04-14:\n[...] ελπίζω να μου φωτίζεις για πολλά χρόνια τις πιο δύσκολες στιγμές μου. <3\nKαι τις πιο ευχάριστες επίσης! Να σας ζήσει Δώρα μου! Να του κάνετε μια γατοτούρτα τεράστια!\nH Ειρήνη1234 έγραψε στις 11:15, 22-04-14:\nΝα σας ζήσει το καμάρι σας Δώρα μου!\nΕύχομαι να είναι πολύχρονος, υγιέστατος και για πάντα το ίδιο γλυκό γατομωρό!!\nH Aleksa έγραψε στις 11:54, 22-04-14:\nΧρόνια του πολλά του πανέμορφου και γοητευτικού Giacomo Casanova με την καρδιά μικρού γατιού\nΚαι ως άξιος συνεχιστής του ονόματος που φέρει, να συνεχίσει να κλέβει τις καρδιές όλων μας!!!\nH moukelis I am not weird,I am limited edition έγραψε στις 17:53, 22-04-14:\nΕυχαριστουμε παρα παρα πολυ!\nH lovekittens έγραψε στις 20:59, 22-04-14:\nΧρόνια Πολλα μπλε πριγκιππα θα σαι παντα ενα μικρο ξενοιαστο αγορι και ας εισαι Διεθνους φημης δεν θα την ψωνισεις θα συνεχισουμε να σε χαζευουμε τζαμπα ε;\nH moukelis I am not weird,I am limited edition έγραψε στις 09:52, 14-01-17:\nΚαλησπέρα και καλή χρονιά απο τον κούκλο Casanova μας!O Casa θα χαρεί να σας γνωρίσει όλους από κοντά στην 30ή και 31η Διεθνή Έκθεση Μορφολογίας της FIFe που διοργανώνει ο Ελληνικός Όμιλος Γάτας,στις 4 & 5 Φλεβάρη,στην Αθήνα,στο Πολιτιστικό κέντρο Δαΐς,στο Μαρούσι.Θα παρουσιαστούν πολλά Νορβηγακια από την Ελλάδα και το εξωτερικό,καθώς θα γίνει αφιέρωμα στις γάτες Νορβηγικού Δάσους!\nAnother tired kitty by moukelis, on Flickr\nIC Quadzilla's Sir Giacomo Casanova 5,5 years old by moukelis, on Flickr\nH Aleksa έγραψε στις 15:11, 14-01-17:\nΠολλά τα Nορβηγάκια, αλλά ο Casanova είναι ξεχωριστός.\nΓοητευτικότατος και "καρδιο-συλλέκτης", θα τιμήσει το όνομά του και με το παραπάνω.\nH moukelis I am not weird,I am limited edition έγραψε στις 17:38, 18-01-17:\nΕίναι όντως ξεχωριστος ο καλος μου,κανονικα δε θα τον εφερνα σε εκθεση γιατι στρεσσαρεται αρκετα,αλλα θα ερθει η εκτροφεας του να τον δει μετα απο πεντεμισι χρονια,οποτε θα τον χαρουν και οι επισκεπτες της εκθεσης.\nH moukelis I am not weird,I am limited edition έγραψε στις 21:53, 05-07-18:\nΓια όσους δεν έχουν επισκεφθεί την ιστοσελίδα μας πρόσφατα,με λύπη ενημερώνω ότι ο γλυκός μας Casanova δεν είναι πια μαζί μας.Μπορείτε να δείτε περισσότερες λεπτομέρειες σχετικά με τα αίτια του χαμού του στην ιστοσελίδα μας.Πάνω που περιμέναμε με τόση χαρά τα γατάκια του απο τη Winnie και την Κύθηρα,όλα μαύρισαν. Δεν έχουμε λόγια.Πάνε σχεδόν τρεις μήνες από το χαμό του κι ακόμη δεν το έχουμε συνειδητοποιήσει...\nH Πουπουλίνα προστατευω τη φυση και τα ζωα=πολιτισμος έγραψε στις 22:59, 05-07-18:\nΟχι βε συ Δωρα μου..μα γιατι γμτ;Ποσο πολυ λυπαμαι πραγματικα... Ποσο χρονων ηταν;Γιατι;Απο τι εφυγε;\nH Aleksa έγραψε στις 07:57, 06-07-18:\nΑχ το γλυκό μου, τι κρίμα... Δώρα μου λυπάμαι πάρα πολύ...\nΉταν δεν ήταν 7 χρονών (αν δεν κάνω λάθος), μικρός για να φύγει τόσο νωρίς.\nΕύχομαι να βρίσκεται κάπου η ψυχούλα του, λουσμένη στο φως, μέσα σ' ένα "μπλε όνειρο"... Λαμπερή, όσο κι εκείνος, όπως ήταν όταν ζούσε και σκόρπιζε χαρά η τόση ομορφιά του.\nH moukelis I am not weird,I am limited edition έγραψε στις 07:19, 18-07-18:\nΑνέπτυξε τριαδίτιδα,σχετικά κοινή ασθένεια στις γάτες δυστυχώς.Στο πρώτο επεισόδιο τα κατάφερε και βγήκε σχεδόν αλώβητος,στο δεύτερο δυστυχώς έπαθε ρήξη η χοληδόχος κύστη και δεν υπήρχε τρόπος να τον σώσουμε... :-(\nΤα αγριολούλουδα της Phyllia και του Casanova! - Από moukelis\nΤο θέμα έχει λάβει 216 απαντήσεις και βρίσκεται στην κατηγορία ElvenStar.\nΤο τελευταίο του μήνυμα δημοσιεύτηκε 29-04-15 στις 19:46.\nΤα γατάκια της Breena και του Casanova είναι εδώ! - Από moukelis\nΤο θέμα έχει λάβει 302 απαντήσεις και βρίσκεται στην κατηγορία ElvenStar.\nΤο τελευταίο του μήνυμα δημοσιεύτηκε 29-04-15 στις 15:54.\nΕπίσκεψη στο εκτροφείο Quadzilla's - Από moukelis\nΤο τελευταίο του μήνυμα δημοσιεύτηκε 23-08-11 στις 00:34.\nΈνα όνειρο... - Από maxi2\nΤο τελευταίο του μήνυμα δημοσιεύτηκε 24-08-06 στις 05:05.


Έξυπνη εφαρμογή για την εύρεση χώρων στάθμευσης – messinia24\nΒρίσκεστε εδώΑρχική»Δήμοι»Καλαμάτα»Έξυπνη εφαρμογή για την εύρεση χώρων στάθμευσης\nΣΥΓΓΡΑΦΕΑΣ messinia24 ΣΤΙΣ\t 10/01/2019 Καλαμάτα\nΣύμφωνα με δημοσιογραφικές πληροφορίες, ολοκληρώθηκε ήδη η διαβούλευση για το έργο του Υπουργείου Ψηφιακής Πολιτικής, που αφορά τις εφαρμογές για την ελεγχόμενη στάθμευση. Το σύστημα που θα διαμορφωθεί θα βασίζεται στις Τεχνολογίες Πληροφορικής και Επικοινωνιών και συγκεκριμένα σε λύσεις που θα χρησιμοποιούν το διαδίκτυο των πραγμάτων (Internet of Things) στις έξυπνες εφαρμογές σε κινητά τηλέφωνα.\nΣτόχος του προγράμματος είναι η επίλυση της αναζήτησης θέσης στάθμευσης καθώς ,σύμφωνα με έρευνες, το 30% της κυκλοφοριακής συμφόρησης δημιουργείται από Ι.Χ. που αναζητούν χώρο στάθμευσης, με αποτέλεσμα τον εκνευρισμό των οδηγών, τη σπατάλη καυσίμων, την απώλεια χρόνου και τη ρύπανση του περιβάλλοντος.\nΤο νέο σύστημα, το οποίο θα αφορά σε πρώτη φάση 20.000 θέσεις στάθμευσης σε δήμους, σχεδιάστηκε από τη Γενική Γραμματεία Ψηφιακής Πολιτικής, έχει προϋπολογισμό 20 εκατομμύρια ευρώ χωρίς τον Φ.Π.Α. και διάστημα υλοποίησης 30 μηνών. Η ειδική εφαρμογή θα ενημερώνει τους οδηγούς σε πραγματικό χρόνο για τις κενές θέσεις στάθμευσης και θα τους κατευθύνει σε αυτές, ενώ παράλληλα θα προστατεύει τις θέσεις ΑΜΕΑ από το παράνομο παρκάρισμα.\nΟ Δήμος Καλαμάτας οφείλει έγκαιρα να προβεί σε όλες τις απαιτούμενες ενέργειες. ώστε μέσω προγραμματικής σύμβασης με το Υπουργείο Ψηφιακής Πολιτικής να συμπεριληφθεί στην Πιλοτική Πρώτη Εφαρμογή του έργου, αποδεικνύοντας ότι είναι διατεθειμένος να χρησιμοποιήσει τις Νέες Τεχνολογίες. ώστε να καλυτερεύσει την καθημερινότητα των δημοτών του.\n* Πολιτικός Μηχανικός, Υποψήφιος Δήμαρχος Καλαμάτας\nΚΟΣΜΟΠΟΥΛΟΣ Β. ΠΑΡΚΙΝΓΚ\nΚουβέντα για τον Βασ. Κοσμόπουλο ο Δήμος Καλαμάτας


Η πρώτη συγκινητική συνέντευξη του Παπαχελά μετά την μάχη του με τον κορωνοϊό - DailyPost.gr\n«Προσέξτε. Μείνετε σπίτι. Πάρτε το σοβαρά. Δεν αφορά μόνο τους ευάλωτους ή με προβλήματα υγείας. Αφορά όλους μας. Όλοι είμαστε ανοιχτοί σε αυτήν την απειλή»\nΣτη συνέχεια, είπε πως μέσα από αυτή την εμπειρία του στο νοσοκομείο διαπίστωσε πόσα λίγα γνωρίζουν οι γιατροί για τον ιό. Έμαθαν κάποιες μέρες ότι «όσο πιο γερή κράση έχεις τόσο πιο επίμονος γίνεται ο ιός και σου επιτίθεται»


Άγιο Όρος: Καταιγιστικός ο Γέροντας Βαρθολομαίος στο ΕΚΚΛΗΣΙΑ ONLINE για φιέστες και υπερπροβολή - ΕΚΚΛΗΣΙΑ ONLINE\nΤετάρτη, 09 Μαΐου 2018 19:58\nΑρχική » ΝΕΑ » Άγιο Όρος: Καταιγιστικός ο Γέροντας Βαρθολομαίος στο ΕΚΚΛΗΣΙΑ ONLINE για φιέστες και υπερπροβολή\nΔιαβάστε τι ανέφερε χαρακτηριστικά ο Γέροντας Βαρθολομαίος στο ΕΚΚΛΗΣΙΑ ONLINE για το ζήτημα της υπερπροβολής του Αγίου Όρους.\n΄΄Υπάρχουν διάφοροι που υπερπροβάλλουν τον Γέροντά τους έτσι ώστε να φανούν εκείνοι μέσα από αυτόν.\nΓια ποιο λόγο να παρουσιάσω το Γέροντά μου; Αυτό δεν είναι το Άγιο Όρος.\nΗ πολιτική που ακολουθούν τα επιτελεία ορισμένων Ιερών Μονών του Αγίου Όρους δεν έχει στην ουσία καμία πραγματική σχέση με το Άγιο Όρος.\nΠότε θα προλάβεις να γευτείς τη Χάρη, όταν αυτή προβάλλεται συνεχώς στα Μέσα Ενημέρωσης;\nΌταν αποκαλύπτεις τη Χάρη, χάνεται η Χάρη.\nΟι άνθρωποι που προσεύχονται δεν έχουν καμία απολύτως ανάγκη την προβολή και τη διαφήμιση. Το κάνουν μονάχα για τον εαυτό τους. Για να ειρηνεύσουν. Για να οικοδομήσουν τη σχέση τους με το Θεό.\nΓια τους πραγματικούς μοναχούς του Αγίου Όρους η προβολή δεν, οι φιέστες, οι εκδηλώσεις και οι δημόσιες σχέσεις δεν έχουν καμία απολύτως ουσία.\nΟυσία έχουν όλα αυτά μονάχα όταν δεν έχουμε γευτεί ακόμη τη Χάρη.΄΄\n4 χρόνια πριν ΑΓΙΟΡΕΙΤΙΚΑ, Γράφει το ΕΚΚΛΗΣΙΑ ONLINE, ΝΕΑΆγιο Όρος, ΑΓΙΟΡΕΙΤΙΚΑ, Αρχιμανδρίτης Βαρθολομαίος, ΕΚΚΛΗΣΙΑ ONLINE, ΜΟΝΗ ΕΣΦΙΓΜΕΝΟΥ\n«Γνωριμία» Αιγιωτών με τον Άγιο Νικόλαο τον Νέο! (ΦΩΤΟ)Κυριακή της Σαμαρείτιδος στα Ιεροσόλυμα (ΒΙΝΤΕΟ - ΦΩΤΟ)\nΠοιον εκφράζει ο κ Τατσόπουλος στις απόψεις του για Άγιο Παίσιο και Άγιο Όρος;;\nΑΝΔΡΕΑΣ ΚΑΡΑΓΙΑΝΝΗΣ: Ένα σωστό ερώτημα που θα έπρεπε να τεθεί από την πρώτη στιγμή.


Οδοσήμανση με πίνακες LED\n1. Ενδείκτης ταχύτητας οχημάτων με ραντάρ χαμηλού κόστους\nΗ εμφάνιση της ταχύτητας των οχημάτων σε display είναι ένας από τους πιο αποτελεσματικούς τρόπους περιορισμού της ταχύτητάς τους όταν αυτό είναι πολύ σημαντικό για την ασφάλεια είτε των οχημάτων και των διερχόμενων πεζών.\nΗ εταιρία μας κατασκευάζει οθόνες ταχύτητας οχημάτων με ραντάρ χαμηλού κόστους κάνοντας εφικτή την αγορά τους και την ευρύτερη χρήση τους. Το ραντάρ χαμηλού κόστους έχει περιορισμένη εμβέλεια και ανύπαρκτη ακτινοβολία λόγω της τεχνολογίας που χρησιμοποιεί κάνοντάς το κατάλληλο για σημεία με πυκνή διέλευση πεζών.\nΟι ενδείκτες μπορούν να τοποθετηθούν είτε σε σταθερούς ιστούς είτε σε τροχήλατες βάσεις. Μπορεί να ρευματοδοτείται από ηλιακό συλλέκτη και μπαταρίες αν δεν υπάρχει διαθέσιμη παροχή ηλεκτρικού ρεύματος. Οι ενδείκτες σε τροχήλατες βάσεις διαθέτουν μπαταρίες και φορτίζονται όταν αποσύρονται από την θέση τους.\nΜέσω τηλεχειριστηρίου μπορούμε να θέσουμε την φωτεινότητα των LED είτε σε συγκεκριμένη στάθμη είτε σε αυτόματη ρύθμιση ανάλογα με τις συνθήκες φωτισμού.\nΜπορούμε επίσης να θέσουμε το όριο ταχύτητας πάνω από το οποίο ο ενδείκτης αναβοσβήνει την ένδειξή του.


simaia = panmar08@windowslive.com: Κάποιοι βλέπουν το τέλος του ευρώ σε ένα μήνα...\nΚάποιοι βλέπουν το τέλος του ευρώ σε ένα μήνα...\nΗ πολιτική κατάσταση φαντάζει ως «πιθανή ολική καταστροφή»\nMε αυτό τον τίτλο: «Το Ευρώ μπορεί να "τελειώσει" σε ένα μήνα» οι RT(Russia Today) επισημαίνουν ότι σύμφωνα με τον Patrick Young, εκτελεστικό διευθυντή της συμβουλευτικής εταιρείας «DV Advisors», η πολιτική κατάσταση φαντάζει ως μία «πιθανή ολική καταστροφή».\n«Αυτό που έχουμε εδώ είναι μια πολιτική πληγή. Αντιλαμβάνομαι ότι μιλάμε για την οικονομία, αλλά το πρόβλημα είναι ότι ακούμε ότι οι Έλληνες πολιτικοί έχουν αποφασίσει να συναινέσουν, που είναι πρωτίστης σημασίας αυτή τη στιγμή», δήλωσε ο Patrick Young.\n«Την ίδια ώρα όμως η Μέρκελ δεν έχει την πολυτέλεια να δαπανήσει περισσότερα χρήματα ενώ «παίζεται» η επανεκλογή της. Ο Σαρκοζί πρέπει να κερδίσει εκλογικά μετά από μια πλήρη καταστροφή κατά τη σύνοδο του G20, όπου υποσχέθηκε τόσα πολλά και απέτυχε να προσφέρει τίποτα. Ως εκ τούτου αυτή τη στιγμή η Ελλάδα κρέμεται από την άκρη ενός νήματος, το οποίο αν θα κοπεί δεν εξαρτάται μόνο από αυτή και τις πολιτικές που θα ακολουθήσει» συνέχισε ο εκτελεστικός διευθυντής της «DV Advisors».\n«Ο ομφάλιος λώρος με την Ελλάδα πρέπει να κοπεί άμεσα. Σε τελική ανάλυση η ίδια η Ελλάδα είναι ανίκανη να μείνει μέσα στο καθεστώτος λιτότητας που η ευρωζώνη θέλει να την βάλει» καταλήγει.\nΑναρτήθηκε από SIMAIA στις 12:56 μ.μ.


ΚΑΤΑΓΡΑΦΕΣ ΑΤΙΑ ΣΤΗΝ ΕΛΛΑΔΑ, ΙΟΥΝΙΟΣ-ΙΟΥΛΙΟΣ 2015.\nΜπορεί να άργησε λίγο φέτος να ξεκινήσει η θερινή προσέλευση αγνώστων ταυτότητας ιπτάμενων αντικειμένων στους Ελληνικούς ουρανούς, όμως για ακόμα μία χρονιά το καλοκαίρι μπήκε δυναμικά και σε αυτού του είδους τις προσελεύσεις!\nΗ πρώτη από αυτές, έλαβε χώρα στις 27 Ιουνίου του 2015 λίγο μετά τα μεσάνυχτα, όταν η κ. Κ.Κ. επικοινώνησε με την ομάδα της Ερ.Ε.Ν.Ζω για να αναφέρει δύο έντονα φωτισμένα σφαιροειδή αντικείμενα να κινούνται στο νυχτερινό ουρανό της Γλυφάδας, μία περιοχή που έχει δώσει αρκετές και εντυπωσιακές αναφορές στο παρελθόν. Σύμφωνα με την μάρτυρα το έντονο φως από το αντικείμενο εξέπεμπε σε δέσμες ευδιάκριτες από κάθε σημείο του σφαιροειδούς σχήματός του, έως ότου χαθεί νοτιοανατολικά.\nΈξι μέρες μετά, στις 3 Ιουλίου του 2015 και ώρα 20:38 το βράδυ, φωτογραφίζονται από τον Γιάννη Π. τέσσερις παράξενες σφαίρες στο σούρουπο ανάμεσα στα σύννεφα πάνω από την θαλάσσια περιοχή του Λουτρακίου. Όπως θα δείτε αρκετά καθαρά και στην παρακάτω εικόνα, είναι πολύ πιθανό οι σφαίρες να είναι μεταλλικές, σύμφωνα με το τρόπο που αντανακλούν τον ήλιο επάνω τους.\nΣτις 10 Ιουλίου, ο ίδιος μάρτυρας εντόπισε ακόμα μία παράξενη φωτεινή σφαίρα, αυτή τη φορά πάνω από την περιοχή Δρέπανο του Νομού Αργολίδας. Το σφαιρικό αντικείμενο δεν γινόταν εύκολα αντιληπτό μέσα στο σκοτάδι (η ώρα ήταν 23:13, λίγο πριν τα μεσάνυχτα) και χρειάστηκε η βοήθεια κάμερας με νυχτερινή λήψη για να καταγραφεί. Όμως, όταν καταγράφηκε ήταν αρκετά εντυπωσιακό και καθόλου συμβατικό με τα υπόλοιπα στοιχεία της γύρω περιοχής.\nΤην 15η Ιουλίου και ώρα 1:25 το βράδυ ένας κάτοικος Θεσσαλονίκης μαζί με τη γυναίκα του είδαν, από τον εξώστη του ρετιρέ όπου διαμένουν, τρεις φωτεινούς δίσκους πολύ μεγάλης διαμέτρου. Στην αρχή εμφανίστηκε το πρώτο και σε μερικά δευτερόλεπτα άλλα δυο. Έμειναν για περίπου 1-3 λεπτά και έπειτα άρχισαν να κινούνται πολύ αργά πάνω από τα σύννεφα προς τον Όλυμπο, με σταθερή πορεία. Φθάνοντας στον Όλυμπο εκτέλεσαν κάθοδο προς το βουνό ένα-ένα. Όλη αυτή η δραστηριότητα κράτησε περίπου 5-7 λεπτά και αναφέρθηκε μετά από μερικές μέρες στην ομάδα της Ερ.Ε.Ν.Ζω .\nΗ τελευταία σημαντική καταγραφή του μήνα αναρτήθηκε μαζί με την φωτογραφία της στην ιστοσελίδα Y&P - Mysterious. Αυτή αφορούσε ένα ΑΤΙΑ που πετούσε πάνω από την Ασίνη του Νομού Αργολίδας, στις 16 Ιουλίου και ώρα 19:11 το απόγευμα. Όπως θα παρατηρήσετε και στην παρακάτω φωτογραφία, το αντικείμενο φέρει τέσσερα λευκά φώτα περιμετρικά του, ενώ δεν αποκλείεται να είναι ένα μικρό τηλεκατευθυνόμενο drone σε μεσαίο ύψος.\n(Πηγές: Ερ.Ε.Ν.Ζω & Y&P - Mysterious)


Ανακοινώσεις επιτροπής Αγροτικής Οικονομίας & Περιβάλλοντος\nΑνακοίνωση για το Δίκτυο Ύδρευσης Φερών 27/07/2018 267\nΜελέτη Περιβαλλοντικών Επιπτώσεων της Δ. ΒΑΣΛΗΣ – Κ. ΕΥΘΥΜΙΑΔΗΣ αναφορικά με την Έγκριση Περιβαλλοντικών Όρων για την εκμετάλλευση λατομικού χώρου μαρμάρου εμβαδού 99.996,33 τ.μ. που βρίσκεται στην θέση «Βασιλικό Βουνό» 15/12/2014 1043\nΜελέτη Περιβαλλοντικών Επιπτώσεων για την τροποποίηση της υπ΄αριθμό 1335/2012/30-7-2013 απόφασης ΕΠΟ του έργου «Φωτοβολταϊκό πάρκο ισχύος 100ΜW στο αγρόκτημα Πανοράματος, Δήμου Προσοτσάνης, Π.Ε. Δράμας» 09/12/2014 1126\nΜελέτη Περιβαλλοντικών Επιπτώσεων για το έργο «Προώθηση της χρήσης χαμηλών γεωθερμικών πεδίων μέσω της ανάπτυξης οδηγών επιχειρησιακής εκμετάλλευσης και λύσεων πράσινης ενέργειας πάνω στην επιχειρηματικότητα» με ακρωνύμιο«ENERGEIA»στο Ν. Ξάνθης 09/12/2014 1007\nΜελέτη Περιβαλλοντικών Επιπτώσεων για την έγκριση περιβαλλοντικών όρων που αφορά την εκμετάλλευση και λειτουργία «Μονάδας παραγωγής οργανικών λιπασμάτων» στο 3ο χιλμ. Αλεξανδρούπολης – Άβαντα, στην περιοχή «Ποταμού» του Δήμου Αλεξανδρούπολης του Ν. Έβρου 02/12/2014 1265\nΜελέτη Περιβαλλοντικών Επιπτώσεων της ΑΦΟΙ ΔΕΡΜΙΤΖΑΚΗ Α.Β.Ε.Ε. αναφορικά με την Έγκριση Περιβαλλοντικών Όρων για την έρευνα λατομικού χώρου μαρμάρου εμβαδού 20.277,85 τ.μ. που βρίσκεται στην θέση «Τρείς Οξυές», Τ.Κ. Πύργων, Δήμου Προσοτσάνης, της Περιφερε 02/12/2014 1045\nΜελέτη Περιβαλλοντικών Επιπτώσεων για την Ξενοδοχειακή Μονάδα «Δ. Γαλάνη Α.Ε.» της εταιρείας «Ξενοδοχειακές Τουριστικές Επιχειρήσεις Γαλάνη Α.Ε.» στην περιοχή «Βάθη» της Τ.Κ. Παναγιάς, στον Δήμο Θάσου του Ν. Καβάλας 02/12/2014 1069\nΜελέτη Περιβαλλοντικών Επιπτώσεων του έργου: «Νέα χάραξη της 11ης επαρχιακής οδού Ελευθερούπολης – όρια Νομού Σερρών» 01/12/2014 1002\nΑνακοίνωση για την ανανέωση των Π.Ο. για την εκμετάλλευση λατομείου μαρμάρων εμβαδού 57.301 τ.μ., που βρίσκονται στην θέση «Καλύβια», Τ.Κ. Κοκκινογείων, Δήμου Προσοτσάνης, της ΠΕ Δράμας 26/11/2014 1007\nΑνακοίνωση για την έρευνα λατομικού χώρου μαρμάρου εμβαδού 20.727,40 τ.μ., που βρίσκεται στην θέση «Μπουρόρεμα», Τ.Κ. Πύργων, Δήμου Προσοτσάνης, της ΠΕ Δράμας 26/11/2014 999\nΕκμετάλλευση λατομείου μαρμάρων εκτάσεως 28.036,00 τ.μ. της FHL H. ΚΥΡΙΑΚΙΔΗΣ ΜΑΡΜΑΡΑ – ΓΡΑΝΙΤΕΣ Α.Β.Ε.Ε. & ΣΙΑ Ε.Ε. που βρίσκεται στην θέση «ΤρείςΓκρεμοί», Δ.Δ.. Λιμένα, Δήμου Θάσου της Περιφερειακής Ενότητας Καβάλας 25/11/2014 1063\nΜελέτη Περιβαλλοντικών Επιπτώσεων της ΛΑΤΟΜΕΙΑ ΜΑΚΡΗΣ Α.Ε. για την εκμετάλλευση λατομείου αδρανών υλικών έκτασης 80.000 τ.μ. και την κατά χρήση παραχώρηση χώρου 87.900 τ.μ. για απόθεση αδρανών υλικών και δημιουργία δρόμου προσπέλασης, καθώς και την λειτου 25/11/2014 1902\nΠεριβαλλοντική αδειοδότηση, υφιστάμενου σταθμού βάσης κινητής τηλεφωνίας, της εταιρείας COSMOTE A.E. με κωδική ονομασία «ΜΕΓΑΛΟ ΔΕΡΕΙΟ (1403356)», που βρίσκεται σε θέση πλησίον του οικισμού Μεγάλου Δερείου, της Δ.Ε Ορφέα, Δήμου Σουφλίου, Π.Ε. Έβρου 25/11/2014 993\nΈγκριση Περιβαλλοντικών Όρων για την εκμετάλλευση λατομικού χώρου σχιστολίθων εκτάσεως 21.589,79 τ.μ. που βρίσκεται στην θέση «Κάστρο», Δ.Κ. Ελευθερούπολης, Δήμου Παγγαίου, της Περιφερειακής Ενότητας Καβάλας 25/11/2014 900\nΜελέτη Περιβαλλοντικών Επιπτώσεων αναφορικά με την τροποποίηση (ως προς την περιβαλλοντική αδειοδότηση δύο νέων δανειοθαλάμων) της αριθ. πρωτ.οικ. 84243/07-06- 2002 Κ.Υ.Α. Έγκρισης Περιβαλλοντικών Όρων του Υ.ΠΕ.ΧΩ.Δ.Ε. και του Υπ. Γεωργίας για το έργο: «Κ 20/11/2014 952\nΈρευνα λατομικού χώρου μαρμάρων εμβαδού 62.114,50 τ.μ., που βρίσκεται στην θέση «Βράχοι», Τ.Κ. Πύργων, Δήμου Προσοτσάνης, της Περιφερειακής Ενότητας Δράμας 20/11/2014 851\nΕκμετάλλευση λατομείου μαρμάρων εμβαδού 20.804,84 τ.μ., που βρίσκονται στην θέση «Καρυδιά», Τ.Κ. Μοναστηρακίου, Δήμου Δράμας, της Περιφερειακής Ενότητας Δράμας 20/11/2014 861


Τον "ταρακούνησε" η Κ20, φιλική ήττα με 3-2 - Flashnews.gr\nΤον "ταρακούνησε" η Κ20, φιλική ήττα με 3-2\nΑν και σαν "πρόβα τζενεράλε" φαντάζει το φιλικό με το ΣΥΝΚΑ στα Περιβόλια, η Κ20 του Πλατανιά "ταρακούνησε" κάπως τον ΑΟ Χανιά/Κισσαμικό, επικρατώντας με 3-2, σε φιλική αναμέτρηση το πρωί του Σαββάτου στη Μοναχή Ελιά.\nΟι "ερυθρόλευκοι" έδειξαν μεγαλύτερη διάθεση από τους παίκτες του Γιώργου Πετράκη και σημειώνοντας τρία πανέμορφα γκολ κέρδισαν εκτός από τις εντυπώσεις και τον αγώνα.\n(με βάση την ιστοσελίδα του ΑΟ Χανιά/Κισσαμικού)\n10' Από μπαλιά του Σελινιωτάκη ο Ποτουρίδης βρέθηκε στην πλάτη της άμυνας και πλάσαρε αλλά ο Μοσχονάς απέκρουσε.\n11' ΠΕΝΑΛΤΙ: Ο Μπατσάνιν ανατρέπεται από τον Μοσχονά, ο οποίος όμως θα αποκρούσει την εκτέλεση πέναλτι του Αποστολίδη.\n19' Μακρινό σουτ του Σκουλουδάκη η μπάλα "τραντάζει" το οριζόντιο δοκάρι.\n20' ΓΚΟΛ: Εκτέλεση φάουλ του Ζίκο η μπάλα "χτυπάει" στο "τείχος" κι επιστρέφει στον Ζίκο, που με ασύλληπτο σουτ τη στέλνει στο εσωτερικό μέρος του οριζόντιου δοκαριού και στα δίχτυα (0-1).\n22' Σέντρα του Σερβιλάκη πλασέ στην κίνηση του Βρεττού η μπάλα άουτ.\n23' ΓΚΟΛ: Από σέντρα του Σκουλουδάκη η μπάλα περνάει απ' όλους και ο Σμυρλάκης με σουτ τη στέλνει στα δίχτυα (0-2).\n30' ΓΚΟΛ: Φάουλ του Βρεττούη κεφαλιά του Σελινιωτάκη και 1-2.\n36' Σέντρα του Μουντοκαλάκη πλασέ του Μπατσάνιν μπλοκάρει ο Μοσχονάς.\n37' Σέντρα-σουτ του Ποτουρίδη ο Μπατσάνιν από κοντά δεν μπορεί να βρει την μπάλα και να τη στείλει στα δίχτυα.\n57' Σέντρα του Μουντοκαλάκη κεφαλιά του Ποτουρίδη μπλόκαρε ο Μοσχονάς.\n60' Στην πλάτη της άμυνας ο Αναγνωστόπουλος θα κάνει το πλασέ και ο Παπαδόπουλος θα μπλοκάρει.\n63' ΓΚΟΛ: Ο Βουρτσάνης με μακρινό σουτ κάνει το 1-3.\n69' Κόρνερ του Βρεττού κεφαλιά του Μεγαρίτη μπλοκάρει ο Μοσχονάς.\n73' ΓΚΟΛ: Ατομική προσπάθεια του Αποστολίδη που με σουτ μειώνει σε 2-3.\n75' Σέντρα του Βρεττού ο Ποτουρίδης από κοντά με κεφαλιά στέλνει την μπάλα λίγο πάνω από το οριζόντιο δοκάρι.\n86' Σέντρα του Σινγκ ο Αναστασόπουλος από κοντά πλάσαρε άουτ.\nΑΟ Χανιά/Κισσαμικός (Γιώργος Πετράκης): Γαβαλάς (46' Παπαδόπουλος), Μουντοκαλάκης, Μαρκοπουλιώτης, Καραγεώργης (86' Νικολακάκης), Σερβιλάκης, Σελινιωτάκης (77' Λουβιτάκης), Μεγαρίτης, Βρεττός, Αποστολίδης, Ποτουρίδης, Μπατσάνιν (53' Τασιούλης).\nΠλατανιάς Κ20 (Μανόλης Σκύβαλος): Μοσχονάς, Λέκα (46' Μερόλι, 68' Μαλανδράκης), Λάμτσε (46' Σάαντο), Πουρζιτίδης (46' Κατσαρός), Μαρκουλάκης (58' Αργυρουδάκης), Σμυρλάκης (58' Βουρτσάνης), Μαθιουδάκης (46' Τσακμάκης), Ζίκο (58' Δημητράκης), Σκουλουδάκης (58' Γ. Αμαραντίδης), Ψαράκης (46' Σινγκ), Αντ. Αμαραντίδης (58' Αναγνωστόπουλος).\nΣάββατο, 14 Οκτωβρίου 2017, 13:19


«Ορθοδοξία και Έθνος» συζητήθηκαν στην Ποντγκόριτσα / Ορθοδοξία\n«Ορθοδοξία και Έθνος» συζητήθηκαν στην Ποντγκόριτσα\n«Ορθοδοξία και Έθνος» ήταν το θέμα της στρογγυλής τράπεζας που έλαβε χώρα στην Ποντγκόριτσα όπου συμμετείχε ο Επίσκοπος Βουδίμλιε και Νίκσιτς κ. Ιωαννίκιος και ο Σχολάρχης της Ιερατικής Σχολής του Αγίου Πέτρου στο Τσετίνιγιε Πρωτοπρεσβύτερος Γκόγικο Πέροβιτς.\nΟ Επίσκοπος δήλωσε ότι η Εκκλησία δεν είναι γραφείο που ιδρύει η καταχωρεί τα έθνη ενώ ο π. Γκόγικο τόνισε ότι η Εκκλησία βασίζεται σε πολύ βαθύτερα θεμέλια από οποιαδήποτε επίγεια μεταβατική ταυτότητα ενώ έστειλο το μήνυμα ότι η Εκκλησία τελικά θα ενώσει τους ανθρώπους στο Μαυροβούνιο.\nΕπομένως, στο ρητορικό ερώτημα εάν ο Χριστός καταργεί τα έθνη και τις εθνικές διαφορές – ο Επίσκοπος Ιωαννίκιος είπε ότι η απάντηση είναι – «όχι». «Μπορούμε μόνο να μιλήσουμε για την Εκκλησία που μεταμορφώνει τις διαφορές, ενθουσιάζει και τους δίνει νέο περιεχόμενο και δυνατότητες. Ωστόσο, λόγω της ανθρώπινης φύσης και των αδυναμιών μας, αυτές οι διαφορές μερικές φορές γίνονται λόγοι για παρεξηγήσεις » εξήγησε.


Καμία ενημέρωση για τη φοροκάρτα - Διαμαρτυρία εμπόρων Κυπαρισσίας - ΕΛΕΥΘΕΡΙΑ Online\nΚυριακή, 09 Οκτωβρίου 2011 22:21\nΚαμία ενημέρωση για τη φοροκάρτα - Διαμαρτυρία εμπόρων Κυπαρισσίας\nΠλήρης άγνοια υπάρχει στον εμπορικό κόσμο της Τριφυλίας σχετικά με την έκδοση και την κυκλοφορία της φοροκάρτας, η χρήση της οποίας θα είναι υποχρεωτική από την αρχή του καινούργιου χρόνου αντί για τη συγκέντρωση αποδείξεων. Οι εμπορικοί σύλλογοι διαμαρτύρονται ότι μέχρι στιγμής δεν έχουν καμιά ενημέρωση από κανέναν επίσημο φορέα και ξέρουν μόνο ό,τι μαθαίνουν από τα μέσα ενημέρωσης - κάτι που δεν τους αρκεί. Ενώ έχει ξεκινήσει η έκδοση των συγκεκριμένων καρτών, οι έμποροι ούτε ξέρουν πώς να τις χρησιμοποιούν ούτε έχουν τον ανάλογο εξοπλισμό σε όλες τις επιχειρήσεις. Καταγγέλλουν λοιπόν ότι ένα βασικό εργαλείο για τον έλεγχο της αγοράς σχεδιάζεται να στηριχτεί στην πλήρη άγνοια.\nΟ πρόεδρος του Εμπορικού Συλλόγου Κυπαρισσίας Παναγιώτης Παναγιωτόπουλος τόνισε σχετικά:\n«Δεν έχει υπάρξει καμία ενημέρωση στον εμπορικό κόσμο και στους συλλόγους μας, ούτε η ομοσπονδία μας έχει ενημερωθεί επίσημα ούτε κανένας - και περιμένουμε να δούμε τι θα γίνει. Από ό,τι έχουμε καταλάβει ακούγοντας και διαβάζοντας στα μέσα ενημέρωσης θα περνάμε τις κάρτες από μηχανήματα σαν αυτά που είναι για τις πιστωτικές κάρτες. Δεν ξέρουμε όμως τι μηχανήματα θα είναι αυτά, από πού θα τα εφοδιαστούμε και πως.\nΑκόμη υπάρχει πλήρης άγνοια στον εμπορικό κόσμο και δεν έχει εμφανιστεί κάποιος να μας πει το οτιδήποτε. Θα έπρεπε ήδη να έχει γίνει κάποια ενημέρωση, να ξέρουμε τι θα κάνουμε και πώς θα κινηθούμε. Συνήθως όταν έχουμε κάποιες αλλαγές προηγείται μια ενημέρωση, αλλά δυστυχώς τώρα δεν έχει γίνει τίποτα».\nΑπό τον Εμπορικό Σύλλογο Φιλιατρών ο πρόεδρος Νίκος Φάμπας μας είπε:\n«Δεν ξέρουμε ακόμη τίποτα, ούτε έχει υπάρξει κάποια ενημέρωση. Ως Εμπορικός Σύλλογος δεν έχουμε ενημερωθεί από πουθενά, ό,τι ακούμε είναι από τις ειδήσεις, δεν ξέρουμε όμως τίποτα συγκεκριμένο. Το να ψάξουμε στο Ιντερνετ να δούμε τι είναι και πώς λειτουργεί δεν νομίζω ότι είναι και το πιο σωστό, αν δεν υπάρξει κάποια ενημέρωση. Πώς θα λειτουργήσει από την άλλη το κατάστημα χωρίς να έχει κάποιο ειδικό μηχάνημα; Αντε όμως, πες ότι στα καταστήματα κάτι μπορεί να γίνει. Σε χώρους όπως είναι οι λαϊκές αγορές πώς θα λειτουργήσει το σύστημα αυτό;\nΜε λίγα λόγια δεν υπάρχει καμία ενημέρωση. Πρέπει τουλάχιστον να κληθούν οι εμπορικοί σύλλογοι να ενημερωθούν - ώστε στη συνέχεια να ενημερώσουμε και τα μέλη μας. Δεν είναι πάντως κάτι απλό, αφού από όσο έχουμε καταλάβει εκεί θα στηριχτεί το φορολογικό σύστημα».\nΗ ίδια εικόνα επικρατεί και στους Γαργαλιάνους, όπου ο πρόεδρος του Εμπορικού Συλλόγου Φώτης Παναγιωτόπουλος μας επισήμανε:\n«Δεν υπάρχει καμία μα καμία ενημέρωση και προσπαθούμε να καταλάβουμε από πού θα ενημερωθούμε. Το μόνο που έχουμε μάθει είναι ότι όσοι έχουμε μηχανήματα πιστωτικών καρτών πρέπει να τα αναβαθμίσουμε. Ποιος όμως θα τα αναβαθμίσει και πώς; Κι αυτά πάντως τα έχουμε μάθει μόνο μέσα από τον Τύπο. Δεν υπάρχει από πουθενά ενημέρωση αλλού στον κλάδο μας και περιμένουμε να δούμε τι θα γίνει.\nΒλέπουμε ότι μια ζωή αυτοί που κυβερνούν βγάζουν αποφάσεις χωρίς να τις μελετούν και χωρίς να ενημερώνουν τον εμπορικό κόσμο. Χρειάζεται χρόνος, γι' αυτό έχει δοθεί και περιθώριο 2 μηνών - μέσα στους οποίους πιστεύω ότι κάτι θα έχει γίνει στο θέμα της ενημέρωσης».


Εγχειρίδιο Bosch WAQ 24460 (8 σελίδες)\nΕγχειρίδιο Bosch WAQ 24460\nΕγχειρίδιοBosch WAQ 24460\nΔείτε το εγχειρίδιο για το Bosch WAQ 24460 εδώ, δωρεάν. Αυτό το εγχειρίδιο ανήκει στην κατηγορία Πλυντήρια και έχει βαθμολογηθεί από 1 άτομα με μέσο όρο 9. Αυτό το εγχειρίδιο διατίθεται στις ακόλουθες γλώσσες: Αγγλικά. Έχετε κάποια ερώτηση σχετικά με το Bosch WAQ 24460 ή χρειάζεστε βοήθεια; Κάντε την ερώτησή σας εδώ\nΈχετε κάποια ερώτηση σχετικά με το Bosch WAQ 24460 και δεν βρίσκετε την απάντηση στο εγχειρίδιο; Κάντε την ερώτησή σας εδώ. Δώστε μια σαφή και περιεκτική περιγραφή του προβλήματος και της ερώτησής σας. Όσο καλύτερη είναι η περιγραφή του προβλήματος και της ερώτησής σας, τόσο πιο εύκολο είναι για τους άλλους κατόχους του Bosch WAQ 24460 να σας απαντήσουν καταλλήλως.\nBosch WAQ 24460 προδιαγραφές\nΠαρακάτω θα βρείτε τις προδιαγραφές του προϊόντος και τις μη αυτόματες προδιαγραφές του Bosch WAQ 24460.\nΜοντέλο WAQ 24460\nΔεν μπορείτε να βρείτε την απάντηση στην ερώτησή σας στο εγχειρίδιο; Μπορείτε να βρείτε την απάντηση στην ερώτησή σας στις Συχνές ερωτήσεις σχετικά με το Bosch WAQ 24460 παρακάτω.\nΕίναι το εγχειρίδιο του Bosch WAQ 24460 διαθέσιμο σε ελληνικά ;\nΔυστυχώς, δεν έχουμε το εγχειρίδιο για το Bosch WAQ 24460 διαθέσιμο σε ελληνικά. Αυτό το εγχειρίδιο είναι διαθέσιμο σε Αγγλικά.


Επτά νεκροί και ισάριθμοι τραυματίες σε τροχαία το τελευταίο διήμερο - Ειδήσεις - νέα - Το Βήμα Online\nΕπτά νεκροί και ισάριθμοι τραυματίες σε τροχαία το τελευταίο διήμερο\nΣτην έντονη χαλαζόπτωση που έπληξε την περιοχή Παραδείσου-Τοξοτών, στην περιοχή της γέφυρας του Νέστου, στα όρια των νομών Καβάλας και Ξάνθης, αποδίδεται κατά κύριο λόγο το αυτοκινητιστικό δυστύχημα με δύο νεκρές που σημειώθηκε το πρωί της Τρίτης. Θανατηφόρα τροχαία σημειώθηκαν και σε άλλα σημεία του οδικού δικτύου της χώρας το τελευταίο διήμερο.\n3 Μαΐου 2016, 15:19 Ενημερώθηκε: 3 Μαΐου 2016, 15:19\nΣτην έντονη χαλαζόπτωση που έπληξε νωρίς την Τρίτη την περιοχή Παραδείσου-Τοξοτών, στην περιοχή της γέφυρας του Νέστου, στα όρια των νομών Καβάλας και Ξάνθης, αποδίδεται κατά κύριο λόγο το αυτοκινητιστικό δυστύχημα που σημειώθηκε στο συγκεκριμένο σημείο λίγο πριν τις 11 το πρωί.\nΛόγω της ολισθηρότητας του δρόμου, ΙΧ αυτοκίνητο, με πινακίδες Ρουμανίας, ακινητοποιήθηκε στο ρεύμα προς Ξάνθη. Στη συνέχεια, άλλο ΙΧ στο οποίο επέβαιναν τέσσερις κοπέλες από τη Θεσσαλονίκη και ακολουθούσε την ίδια κατεύθυνση προσέκρουσε πάνω του, με αποτέλεσμα να βρουν τραγικό θάνατο η 24χρονη οδηγός και η συνομήλική της συνοδηγός του οχήματος. Ελαφρύτερα τραυματίστηκαν οι δύο συνεπιβάτιδές τους στο πίσω κάθισμα του αυτοκινήτου.\nΣε άλλο τροχαίο, θανάσιμα τραυματίστηκαν δύο γυναίκες τα ξημερώματα στο Κομπότι της Άρτας. Ειδικότερα, στη 01:25 στο 142ο χιλιόμετρο της Εθνικής Οδού Αντιρρίου-Ιωαννίνων, αυτοκίνητο που οδηγούσε 35χρονος και στο οποίο επέβαιναν η 25χρονη σύζυγός του και τα δύο παιδιά τους, ηλικίας 6 και 3 ετών, συγκρούστηκε πλαγιομετωπικά με ΙΧ που οδηγούσε 65χρονη, με συνεπιβάτες της μία 63χρονη και δύο άνδρες, 66 και 69 ετών. Νεκρές ανασύρθηκαν η οδηγός και η 63χρονη, ενώ σοβαρά τραυματίστηκαν το 6χρονο παιδί και οι δύο ηλικιωμένοι άνδρες. Ελαφρά τραυματίστηκαν ο 35χρονος οδηγός του πρώτου οχήματος, η σύζυγός του και το 3χρονο παιδί τους.\nΣτο μεταξύ, εικοσάχρονος έχασε τη ζωή του τις πρώτες πρωινές ώρες της Τρίτης, όταν το αυτοκίνητο που οδηγούσε εξετράπη της πορείας του και προσέκρουσε σε δέντρο, στο 1ο χλμ της επαρχιακής οδού Νέων Μουδανιών-Πορταριάς στη Χαλκιδική.\nΚαι στην Ημαθία, σε αρδευτικό κανάλι έπεσε με το αυτοκίνητο που οδηγούσε 33χρονος στο Καμποχώρι, γύρω στις τρεις τα ξημερώματα, με αποτέλεσμα τον θανάσιμο τραυματισμό του.\nΤροχαίο με θύμα μία 52χρονη από τη Ρουμανία σημειώθηκε το απόγευμα της Δευτέρας στο 2ο χιλιόμετρο της επαρχιακής οδού Γαργαλιάνων-Λεύκης, στη Μεσσηνία. Σύμφωνα με την Αστυνομία, το δυστύχημα συνέβη όταν, για άγνωστους ακόμα λόγους, το ΙΧ φορτηγό που οδηγούσε ένας 55χρονος υπήκοος Ρουμανίας εξετράπη της πορείας του και ανετράπη. Άνδρες της Πυροσβεστικής και διασώστες του ΕΚΑΒ έσπευσαν στο σημείο, όπου ανέσυραν νεκρή μέσα από το αυτοκίνητο την 52χρονη.\nΟ 55χρονος οδηγός του φορτηγού τραυματίστηκε ελαφρά, αντιθέτως τα άλλα τρία άτομα που επέβαιναν στο όχημα δεν τραυματίστηκαν.


Δεύτερη σύναξη γονέων και ζευγαριών στην Μητρόπολη Κιτίου - Orthodox Times\nΤο γραφείο Ποιμαντικής Διακονίας διοργανώνει διαλέξεις γονέων και νέων ζευγαριών.\nΗ δεύτερη διάλεξη πραγματοποιήθηκε με μεγάλη επιτυχία την Τετάρτη 8 Δεκεμβρίου 2021. Ομιλήτρια ήταν η παιδοψυχίατρος Δρ. Παναγιώτα Αγαπίου Μάμα η οποία ανέπτυξε το θέμα: “Η σχέση παιδιών – γονέων, από τη γέννηση μέχρι τον θάνατο”. Στο τέλος της διάλεξης η κ. Αγαπίου δέχτηκε ερωτήσεις και απορίες από τους γονείς για θέματα που απασχολούν τα παιδιά τους.\nΜε την καινούρια χρονιά, συν Θεώ, θα πραγματοποιηθούν κι άλλες διαλέξεις που αφορούν θέματα οικογένειας και παιδαγωγίας.\nΜνημόνιο συνεργασίας ΠΑΔΑ - Μητροπόλεως Πάφου για την ανάδειξη υλικού πολιτιστικής κληρονομιάς της Μητρόπολης


Κατσιβέλης εφ' όλης της ύλης στον COSMOS 96,5 - Τσιμπεντόστρωση στο "Γέρο Γόμπο" - Τι είπε για το τελεφερίκ στην Πλατειά Άμμο - InKefalonia\nΤελευταία ενημέρωση: Παρασκευή, 27 Μαΐου 2022 12:37\nΣτον ραδιοφωνικό σταθμό COSMOS 96,5 στην εκπομπή «Στα Υπόγεια είναι η θέα», με τους δημοσιογράφους Δημήτρη Αλοίζο και Σπυριδούλα Αναλυτή, φιλοξενήθηκε ο Δήμαρχος Ληξουρίου Γιώργος Κατσιβέλης, ο οποίος αναφέρθηκε:\nΣτο Επτανησιακό Fin swimming Open water Festival: « Είμαστε συνδιοργανωτές ο Δήμος, η Περιφέρεια και η ΠΕΔΙΝ, είναι το πρώτο Επτανησιακό Fin swimming Open water Festival και πραγματοποιείται 28 και 29 Μαΐου. Το Σάββατο 3:00μ.μ. είναι η έναρξη στην θαλάσσια περιοχή πίσω από το Πόρτο του λιμένα Ληξουρίου, θα υπάρχουν όλα τα απαιτούμενα και συνοδευτικά σκάφη, θα διανύσουν οι αθλητές κάποιες αποστάσεις και θα διαρκέσουν 2 μέρες οι αγώνες. Θα συμμετέχουν περίπου 90 αθλητές και μέλη από την Κολυμβητική Συνομοσπονδία Ελλάδος».\nΣτα όσα προγραμματίζονται για τον Δήμο Ληξουρίου: «Είμαστε στη φάση υλοποίησης όσων έχουμε προγραμματίσει όλο το προηγούμενο διάστημα. Έχει ξεκινήσει η επέκταση του δικτύου ύδρευσης στους Πετανούς, υπογράψαμε την σύμβαση για 11 παιδικές χαρές σε όλο το Δήμο, «σηκώσαμε» έναν διαγωνισμό οδοποιίας γύρω στις 400 χιλιάδες ευρώ και έχουμε προσφορές. Έχουμε αναρτήσει τον διαγωνισμό για την αποκατάσταση των σεισμόπληκτων Δημοτικών κτηρίων, κυρίως στις Κοινότητες με καταληκτική ημερομηνία 7 Ιουνίου. Μας προβληματίζει κάθε διαγωνισμός, γιατί οι τιμές είναι αποτρεπτικές καθώς έχουν αυξηθεί όλα τα υλικά. Η αποκατάσταση του Κοινοτικού γραφείου στα Μαντζαβινάτα έχει ξεκινήσει. Ξεκίνησαν οι κατεδαφίσεις στα χαρακτηρισμένα κόκκινα κτήρια από τον σεισμό του 2014. Είναι πολύ σημαντικό, το παλεύαμε χρόνια, υπήρχαν λάθη και παραλήψεις στο παρελθόν και τώρα ξεμπλοκάρισε και ξεκίνησε χάρη στη συνεργασία όλων. Η Περιφέρεια που έχει την χρηματοδότηση και ο Δήμος Αργοστολίου που έχει την εκτέλεση του έργου, προχώρησαν γρήγορα και πλέον ξεκίνησε. Σημαντική εξέλιξη είναι και η ένταξη της προμήθειας ηλεκτρικών ποδηλάτων 256 χιλιάδων ευρώ, ελεύθερων για το κοινό, θα μπουν 32 θέσεις σε όλη την Παλική, με αυτονομία γύρω στα 60 χιλιόμετρα. Οι πινακίδες σήμανσης ζητούμενο των φορέων του τουρισμού και των επισκεπτών ήδη έχουν ξεκινήσει και τοποθετούνται, είναι πάνω από 150, με προορισμούς για όλα τα χωριά της Παλικής».\nΣτην Μονή Κηπουραίων: « Στο «μπαλκόνι» στην Μονή Κηπουραίων υπάρχει πρόβλημα από τον σεισμό του 2014. Οι εκκλησίες είναι ξεχωριστά νομικά πρόσωπα, δεν μπορεί ο Δήμος η η Περιφέρεια να κάνει κάτι, θα πρέπει να κινηθεί η Μητρόπολη σε συνεργασία ίσως με την Περιφέρεια όσον αφορά την χρηματοδότηση και με το ΚΑΣ που είναι υπεύθυνο. Το μοναστήρι έχει κι άλλα θέματα, δεν έχει τώρα μοναχούς και πρέπει να δούμε τι θα γίνει. Ένας κάτοικος των Καμιναράτων φροντίζει το μοναστήρι και το ανοίγει».\nΣτα άλλα σημεία τουριστικού ενδιαφέροντος στην Παλική: « Για τον Φάρο του Γέρο Γόμπου, είναι υπεύθυνο το Υπουργείο Εθνικής Άμυνας. Ο δρόμος προς τον Φάρο όπως και άλλοι έχουν ενταχθεί στο πρόγραμμα της αγροτικής οδοποιίας στο «Αντώνης Τρίτσης» που μας έχει εγκριθεί και περιμένουμε τις διαδικασίες από το Ταμείο Παρακαταθηκών για να προχωρήσουμε. Για την παραλία Πλατεία Άμμος και το τελεφερίκ , έχουμε κάνει ανάθεση σε μελετητή που θα μας κάνει την μελέτη οικολογικής αξιολόγησης και περιβαλλοντολογικών επιπτώσεων, για να περάσουμε στην συνέχεια στην κυρίως μελέτη. Προχωράμε κι εκεί αργά, αλλά σταθερά».\nΣτο μνημόσυνο των 5 αγωνιστών της Αντίστασης: « Την Κυριακή έχουμε το μνημόσυνο των 5 που κρέμασαν οι Γερμανοί στον χώρο που είναι τώρα στην πλατεία. Όπως κάθε χρόνο θα τιμήσουμε αυτούς τους αγωνιστές για να τους θυμόμαστε και για να τους μαθαίνουν και οι νεώτεροι».\nΣτον χρόνο ολοκλήρωσης όσων προγραμματίζονται στον Δήμο Ληξουρίου: « Κάποια θα έχουν ολοκληρωθεί και κάποια θα έχουν μπει σε φάση υλοποίησης έως το τέλος της θητείας μας. Θέλω να παραδώσω κάποιο έργο, αλλά και να έχουνε προετοιμαστεί πράγματα. Μόνο οι μελέτες που θα μας εγκρίνει τώρα το Υπουργείο μέσω του «Αντώνης Τρίτσης» , 4 τεράστιες οραματικές μελέτες και πολύ σημαντικές για το μέλλον, μου αρκούν να έχουν ξεκινήσει τη φάση υλοποίησης. Δεν είναι αυτοσκοπός το να κάνεις ότι προλαβαίνεις στη θητεία σου, πρέπει να προετοιμάζεις και την επόμενη μέρα. Όλοι ξέρουν ότι τα έργα δεν γίνονται μέσα σε λίγα χρόνια, πόσο μάλλον όταν τα χρόνια αυτά ήταν χρόνια πανδημίας, φυσικών καταστροφών. Για το ενυδρείο τέλος, έχει έρθει εταιρεία μας έχει δώσει προσφορά, και σύντομα θα γίνει ανάθεση για τον εξοπλισμό , ούτως ώστε μέσα στον Ιούνιο να έχουμε νέα».\nΑκολουθείτο ηχητικό της συνέντευξης.\nKefalonia Radio · ΓΙΩΡΓΟΣ ΚΑΤΣΙΒΕΛΗΣ (26 - 5-2022)


Πολλά data, λίγα μυαλά και χέρια - Γνώμη - EBR\n«Ρομποτοποίηση, αυτοματισμός, υπερδίκτυα, λογισμικά, έξυπνες εφαρμογές, συμβάλλουν καθημερινά στην μερική κατάργηση της ανθρώπινης εργασίας. Servers και πλατφόρμες είναι πλέον τα σύγχρονα εργοστάσια. Και οι εργαζόμενοι λιγοστεύουν.»\nΑλλά αυτό που πρέπει να μας προβληματίσει είναι το εξής: σε αυτή την πρώτη φάση, με την επένδυση των 500 εκατομμυρίων, θα δουλέψουν μόλις 100 άτομα! Πάλι καλά ακούσατε. Όσα άτομα ίσως χρειάζεται να προσλάβει πχ. μια μεγάλη βιοτεχνία ρούχων που για να στηθεί χρειάζεται πάνω-κάτω 1 εκατομμύριο ! Ξέρω ότι οι οικονομολόγοι που με διαβάζουν αυτή την στιγμή δυσφορούν αφού υποτίθεται ότι αγνοώ το έμμεσο πολλαπλασιαστικό αποτέλεσμα της επένδυσης: την μόχλευση δηλαδή σε θέσεις εργασίας από την συνολική προστιθέμενη αξία του 1 δις. Η ανακοίνωση της Microsoft μιλάει για περαιτέρω...100 τέτοιες θέσεις από αυτό το έμμεσο όφελος.\nΔεν είναι φυσιολογικό για το οικονομικό σύστημα να έχει φθάσει στα 2 τρις κεφαλαιοποίηση η Apple και να απασχολεί 150,000 ανθρώπους ενώ κάποιες βιομηχανίες παραγωγής εμπορευμάτων να απασχολούν διπλάσιο προσωπικό και να αξίζουν πολύ λιγότερο. Όταν το κεφάλαιο κερδίζει συνεχώς μειώνοντας τον ρυθμό αύξησης της απασχόλησης, πρέπει να ανησυχούμε. Ειδικά όταν λόγω εκτάκτων συνθηκών, όπως με τον covid, η εργασία μεταφέρθηκε από τα γραφεία και τα εργοστάσια στους καναπέδες των σπιτιών μας....


από Papasouzas » 18 Φεβ 2007, 22:47\nΕ μα καλά,εννοείται!\nΜόνος μόνο στα πιστάκια!\nΌλο και κάποιον κακομοίρη θα βρω να με σπρώχνει\nRe: ΑΑΑΑΑΑΧ, ... ΤΑ ΝΙΑΤΑ !!!\nαπό KaTaNaS » 18 Φεβ 2007, 22:48\ngeco έγραψε: Σταύρε ένα μεγάλο ΕΥΧΑΡΙΣΤΩ και στην επόμενη έξοδο οι μπύρες δικές μου !!!\nμη το συζητάς γκεκάκο!\nχρειαζόμουν εξάσκηση και στο αριστερό, βλέπεις το δικό μου την έχει δεξιά την μανιβέλα!\nαπό Papasouzas » 18 Φεβ 2007, 23:07\nKatana όποτε είναι το επόμενο σεμινάριο ενημέρωσε μας!\nαπό KaTaNaS » 19 Φεβ 2007, 01:56\nPapasouzas έγραψε: Katana όποτε είναι το επόμενο σεμινάριο ενημέρωσε μας!\nαπό marios8 » 19 Φεβ 2007, 17:09\nΗταν μια ωραία μερα με καλή παρεα.\nαπό KaTaNaS » 20 Φεβ 2007, 00:29\nαπό leipsippos » 20 Φεβ 2007, 10:27\nΟι υπολοιποι με τα ΜΕΓΑΛΑ εντουρο που δε μπορουσαμε να παιξουμε με τους μικρους πηγαμε την δικη μας βολτα. Για αλλαγη βρεθηκαμε 3 (ω, ναι υπαρχουν τοσα) 640 Adventure ('04, '05, '06 μοντελα) και καναμε την δικια μας μικρη βολτα σε χαλαρο ρυθμο μαζι με Sacram , klri, papasouza, και φροντισαμε να χαθουμε και λιγο για να εχει και σασπενς. Προσωπικα μου αρεσε παρα πολυ το οτι καταφεραν 3 μαστοδοντα να βρεθουν σε τετοιες συνθηκες μαζι και ελπιζω να το ξανακανουμε με τα παιδια.\nThanks για την ωραια βολτα Μιουος και Κωνσταντινε.\nαπό sacram » 20 Φεβ 2007, 11:35\n. Για αλλαγη βρεθηκαμε 3 (ω, ναι υπαρχουν τοσα) 640 Adventure ('04, '05, '06 μοντελα) και καναμε την δικια μας μικρη βολτα σε χαλαρο ρυθμο μαζι με Sacram , klri, papasouza, και φροντισαμε να χαθουμε και λιγο για να εχει και σασπενς.\nAν δεν χα8είς και λίγο..δεν έχει πλάκα. Το μονοπάτι που χωρίσαμε κατέληγε σε ένα βραχώδες <κατέβασμα>......Oταν σταμάτησε η βροχή του βουνό έσπειρε.......Ο γυρισμός από αγωγό ήταν βούρκος και τα μυαλά στις κάγκελα\nΡε συ το παλικάρι με τα ασφάλτινα λάστιχα στο adv?640??? Πρέπει να έπηξε στα παντιλίκια ε???\nΣχετικά με τα σεμινάρια οδήγησης..επόμενη φορά θα φροντίσω να πάρω μέρος. Πρέπει να έχει τρελό κέφι..\nαπό leipsippos » 20 Φεβ 2007, 11:57\nΟχι, μια χαρα το πηγαινε στο χωμα λιγο ψιλα του εφευγε οταν μπουκωνε το Σαχαρα απο την λασπη αλλα δεν ειχε τοση πολυ για αν δημιουργησει προβλημα, φτασαμε εθνικη πισω απο το στρατοπεδο του Αγ.Σταφάνου και γυρισαμε χαλαρα μαζι. Στιγμες Dakar!\nαπό sacram » 20 Φεβ 2007, 14:07\nPapasouzas έγραψε: Αλλά ήμουνα τυχερός γιατι σηναντήθηκα με τον Γιάννη(Sacram) και τον Τάσο(T63) και πήγα επιτέλους κι εγώ εντουράδα να δω πως είναι!\nΜέχρι και πριν μία βδομάδα αναρωτιόμουνα αν μου αρέσει πιο πολύ το να γυρνάω σε μονοπάτια και βουνά η να κάνω γύρω γύρω συνέχεια σε μία πίστα.\nΣήμερα όταν τελείωσαμε με τα παιδιά την βόλτα κάτσαμε στα πιστάκια για ένα τσιγάρο,και δεν έκανα ούτε ένα γύρο...Τόση ξενέρα μιλάμε...\nΟπότε πλέον ξέρω τι μου αρέσει\nΕτσι..ετσι..όλα είναι δρόμος.\nΚ στο τέλος της διαδρομής πήγαινες πολύ πιο άνετα από'τι στην αρχή!!!\nαπό klri » 20 Φεβ 2007, 22:17\nΒΡΕ ΠΑΙΔΙΑ ΠΩΣ ΧΑΘΗΚΑΜΕ ΔΕΝ ΤΟ ΚΑΤΑΛΑΒΑ. ΚΥΝΙΓΙΟΜΟΥΝ ΜΕ ΤΟ ΠΑΛΙΚΑΡΙ ΜΕ ΤΟ ΚΤΜ ΚΑΙ ΔΕΝ ΕΙΧΑ ΙΔΕΑ ΟΤΙ ΔΕΝ ΞΕΡΑΤΕ ΤΗΝ ΔΙΑΔΡΟΜΗ ΓΙΑ ΤΗΝ ΠΗΓΗ.ΝΑ ΒΡΕΘΟΥΜΕ ΟΛΟΙ ΝΑ ΚΑΝΟΥΜΕ ΔΙΑΔΡΟΜΕΣ ΠΟΥ ΞΕΡΩ ΚΑΙ ΔΙΚΕ ΣΑΣ ΚΑΙ ΝΑ ΧΑΡΟΥΜΕ ΧΙΛΙΟΜΕΤΡΑ.ΕΥΧΑΡΙΣΤΟ Τ63 ΓΙΑ ΤΟ ΤΣΑΙ ΗΤΑΝ ΤΟΝΟΤΙΚΟ ΜΕΤΑ ΤΟ ΛΙΟΣΗΜΟ ΣΤΗΝ ΠΙΣΤΑ.ΑΝΤΕ ΝΑ ΜΑΖΕΒΟΜΑΣΤΕ SACRAM PAPASOUZA LEIPSIPPOS T63 MADPIT KAI ΛΟΙΠΟΙ ΠΑΡΕΑ.\nαπό Papasouzas » 21 Φεβ 2007, 02:42\nsacram έγραψε: Ετσι..ετσι..όλα είναι δρόμος.\nΔεν ξέρω για το καλύτερα πάντως πολλύ πιο άφοβα ευχάριστα και λυσσασμένα!!\nklri έγραψε: ΝΑ ΒΡΕΘΟΥΜΕ ΟΛΟΙ ΝΑ ΚΑΝΟΥΜΕ ΔΙΑΔΡΟΜΕΣ ΠΟΥ ΞΕΡΩ ΚΑΙ ΔΙΚΕ ΣΑΣ ΚΑΙ ΝΑ ΧΑΡΟΥΜΕ ΧΙΛΙΟΜΕΤΡΑ.\nαπό leipsippos » 21 Φεβ 2007, 09:30\nΑφου ο Γιαννης μολις δει ανηφορ/κατηφορο/λουκι/βραχια/κορμους δεν κρατιεται. Στριψαμε δεξια στην ανηφορα και αντε μετα να βγαλεις ακρη. Θεωρητικα επρεπε να βγουμε πηγη, πρακτικα βγηκαμε εθνικη!\nαπό sacram » 21 Φεβ 2007, 11:49\nε βέβαια άρρωστος άνθρωπος ήθελες κ κυνηγητό!!!!\nΕγώ εκείνη την ώρα έκανα τη σκούπα!!!\nΟσο για το τσάι..όντως..ο Τ63 με το διαχρονικό του και κοσμογυρισμένο DR..έσπειρε!!!\nPAPASOUZAS :Δεν ξέρω για το καλύτερα πάντως πολλύ πιο άφοβα ευχάριστα και λυσσασμένα!!\nΠου να δεις την επόμενη.....που θα γράψεις περισσότερα χλμ......\nΔεν φταίω εγώ!!!!! εχω γενετική μετάλλαξη ανωμαλίας δρόμου Που να δεις τι μας βρηκα για ΜΤΒ\nΕμεις πάντως δεν βγήκαμε εθνική οδό. Πήξαμε σε μονοπάτια και επιστρέψαμε από ενα δρομο που ειχε λάσπη σαν πίστα μοτοκρος μετά από βροχή...Βγήκε και ο ήλιος και τα κανε όλα κ@@@λα!!!!!\nΟΛΑ ΕΙΝΑΙ ΔΡΟΜΟΣ ΚΑΙ ΝΟΤΕΣ\nαπό THANOS_KTM » 28 Φεβ 2007, 11:39\nθα κανονιστεί τίποτα?


Κατηγοριοποίηση του θεϊκού στοιχείου, και προβληματισμοί για τη χρήση του\nΌταν οι θεοί δεν υπάρχουν, απλά... δεν υπάρχουν. Δεν γίνεται καμιά αναφορά σε θεούς. Αυτό δεν σημαίνει πως δεν υφίστανται άλλες υπερβατικές δυνάμεις στον κόσμο, όμως δεν λατρεύονται σαν θεοί, ούτε βλέπουμε ιερατεία. Ως παράδειγμα, το πρώτο πράγμα που μου έρχεται στο μυαλό – και σίγουρα το ξέρουν, έστω ακουστά, οι περισσότεροι ενασχολούμενοι με τη φανταστική λογοτεχνία – είναι η σειρά Wheel of Time, του Robert Jordan. Ακόμα ένα παράδειγμα είναι, φυσικά, ο Άρχοντας των Δαχτυλιδιών, του Τόλκιν. Δεν υπάρχουν θεοί, αν και υπάρχουν υπερβατικές δυνάμεις και υπερβατικές οντότητες. Δεν βλέπεις ιερείς ή ιερατεία.\nΌταν οι θεοί δεν παίζουν σημαντικό ρόλο, δεν έχουν καμιά βαρύτητα μέσα στην ιστορία. Ναι μεν υπάρχουν στον φανταστικό κόσμο και γίνονται αναφορές σε αυτούς και στα ιερατεία τους, αλλά είναι σαν να μιλάς για τον καιρό – όπως ότι οι ταξιδιώτες πέρασαν μπροστά από τον μεγάλο ναό της τάδε θεάς για την οποία κατά τα άλλα δεν ξέρουμε τίποτα και δεν μας ενδιαφέρει να μάθουμε. Αυτή τη στιγμή δεν μπορώ να σκεφτώ κάποιο συγκεκριμένο δημοφιλές παράδειγμα όπου οι θεοί χρησιμοποιούνται έτσι, εκτός ίσως μόνο από το A Song of Ice and Fire του GRR Martin, αλλά όχι σε ολόκληρη τη σειρά, μόνο σε ένα μέρος της, γιατί, από ένα σημείο και μετά, η θρησκεία αρχίζει να παίζει πιο σημαντικό ρόλο – αν και ποτέ καθοριστικό ρόλο, νομίζω· πάντα είναι λιγάκι στο παρασκήνιο.\nΟι θεοί με μορφές ανθρώπων, θηρίων, ή τεράτων είναι ένα πολύ συνηθισμένο μοτίβο στη φανταστική λογοτεχνία. Πού να πρωτοκοιτάξεις; Παρουσιάζεται σε πάρα πολλά βιβλία· δες, εκτός των άλλων, όλα τα βιβλία του Dungeons & Dragons. Νομίζω πως είναι κατάλοιπο (αν μπορεί να χρησιμοποιηθεί τέτοια λέξη σε τέτοια περίπτωση) της μυθολογίας, όπου οι θεοί παίρνουν ανθρώπινη μορφή – ή ακόμα και μορφή ζώων ή τεράτων – και παίζουν ανάμεσα στους θνητούς και κάνουν ό,τι μπορείς να διανοηθείς. Στη μυθολογία δεν είναι πάντοτε πανίσχυροι στις μαχητικές τους ικανότητες· στη φανταστική λογοτεχνία, συνήθως είναι. Πολλές είναι οι περιπτώσεις όπου ο ήρωας, έχοντας νικήσει τους υπηρέτες ενός σκοτεινού θεού, πρέπει στο τέλος να αντιμετωπίσει και την ενσάρκωση του ίδιου του θεού, μια πανίσχυρη μορφή του.\nΠροσωπικά, δεν είμαι και τόσο ενθουσιώδης μ’αυτό το μοτίβο, γιατί στις περισσότερες ιστορίες που το χρησιμοποιούν ή γίνεται κατάχρηση ή παραλογισμοί. Για παράδειγμα, μπορεί ένας καλός θεός να εμφανίζεται, να βοηθά τους ήρωες σε μια κρίσιμη στιγμή, αλλά σε μια άλλη στιγμή να μην εμφανίζεται – και ποτέ δεν μαθαίνουμε γιατί. Ή μπορεί ένας κακός θεός να εμφανίζεται μόνο στο τέλος λες και πρόκειται για computer game ενώ θα μπορούσε να είχε εμφανιστεί και πιο πριν για να σφάξει τους πάντες, αν είχε όντως τέτοιες δυνάμεις, και να τελειώσει έτσι η ιστορία. Σε άλλες πάλι περιπτώσεις, οι θεοί κάνουν διάφορα πράγματα που μοιάζουν ξεκάρφωτα ή υπερβολικά, ή αναρωτιέσαι γιατί δεν τα είχαν ήδη κάνει μέχρι στιγμής. Γενικά, οι ανθρωπόμορφοι θεοί χαλάνε τις ιστορίες, κατά τη γνώμη μου. Δεν βγάζουν νόημα, γιατί, έτσι όπως παρουσιάζονται, δεν είναι ούτε άνθρωποι αλλά ούτε και θεοί. Τι διάολο είναι, λοιπόν; Με υπερήρωες μοιάζουν, ορισμένες φορές.\nΘα μου πεις, βέβαια, ότι και στη μυθολογία συμβαίνει αυτό. Αλλά δεν είναι η ίδια περίπτωση. Στη μυθολογία πολλά πράγματα είναι σχεδόν αλληγορικά ή σαν παραμύθι. Αυτό δεν ισχύει και στη φανταστική λογοτεχνία. Εκεί τέτοιες περιπτώσεις φαίνονται απλά παιδαριώδεις.\nΌταν, δε, υπάρχουν και οργανωμένα ιερατεία που πιστεύουν σ’αυτούς τους θεούς – και συνήθως υπάρχουν – τότε η κατάσταση γίνεται ακόμα χειρότερη, καθώς μπορεί να δεις τον θεό να έρχεται και να μιλά αυτοπροσώπως στους ιερείς του, ή να τους βρίζει, ή να τους χτυπά με ενέργεια όταν τον δυσαρεστούν, και άλλα τέτοια γραφικά. (Πίνουν και καφέ μαζί, άραγε; Κάνουν και σεξ;)\nΓια να είμαι ειλικρινής, τούτη τη στιγμή δεν μπορώ να σκεφτώ ούτε μία περίπτωση που μου άρεσε όταν οι θεοί εμφανίζονται με τέτοιο τρόπο... αν και ίσως κάποτε να έχει συμβεί κι αυτό.\nΌταν οι θεοί είναι τελείως ακατανόητοι, η κατάσταση είναι και τελείως διαφορετική. Εδώ έχουμε να κάνουμε με ιστορίες όπως του Lovecraft ή του Dunsany, όπου οι θεοί είναι πολύ μυστηριώδεις για τους θνητούς, δεν μπορεί να τους συλλάβει ο ανθρώπινος νους, και γενικά συμβαίνουν πράγματα εξωφρενικά μαζί τους αλλά σχεδόν ποτέ δεν εμφανίζονται με μορφή ανθρώπου ή θηρίου. Ή, αν εμφανίζονται, η μορφή αυτή είναι κάτι σαν παραίσθηση ή δεν παίζει και κανέναν σημαντικό ρόλο. Δεν πρόκειται να δεις έναν θεό να κατεβαίνει από το βουνό του και, με το σπαθί του, να σκοτώνει τα τέρατα ενός στρατού. Οι θεοί δεν μοιάζουν με υπερφυσικούς ανθρώπους ακόμα κι αν μπορεί, παρ’ελπίδα, να πάρουν ανθρώπινη μορφή. Ιερατεία αμφίβολο είναι αν υπάρχουν· κι αν όντως υπάρχουν, ή είναι κι αυτά υπερβολικά μυστηριώδη, ή αγνοούνται κατά κανόνα μέσα στην αφήγηση. Οι θεοί, γενικά, δεν είναι κάτι στο οποίο πιστεύεις – δεν διαμορφώνουν θρησκείες γύρω τους – είναι κάτι το οποίο φοβάσαι μη σε καταπιεί.\nΟι θεοί μπορεί να είναι σύμβολα απλώς. Και τότε δεν έχει σημασία αν πραγματικά υπάρχουν ή όχι. Σημασία έχει μόνο τι συμβολίζουν. Σημασία εδώ έχουν τα ιερατεία, κυρίως, και οι θρησκείες. Συνήθως οι ιερείς δεν διαθέτουν τίποτα σπουδαίες υπερφυσικές δυνάμεις· περισσότερο σαν πολιτικά πρόσωπα είναι, ή σαν σοφοί. Ναι, αυτό το σκηνικό μοιάζει με τον πραγματικό κόσμο στην Αρχαία Ελλάδα ή στην Αρχαία Ρώμη, ή παλιότερα. Προσπαθώ να σκεφτώ τώρα κάποιο πολύ δημοφιλές βιβλίο φαντασίας που χρησιμοποιεί έτσι τους θεούς, αλλά δεν μπορώ να θυμηθώ κανένα. Κάποια που ίσως ο αναγνώστης δεν έχει διαβάσει είναι: Kushiel’s Dart, της Jaqueline Carey, και The Darkness That Comes Before, του R. Scott Bakker. Δεν είναι και τόσο άγνωστα, απλά όχι τόσο γνωστά όσο ο Άρχοντας των Δαχτυλιδιών.\nΟι θεοί μπορεί να είναι δυνάμεις και μόνο. Αυτό σημαίνει ότι δεν πρόκειται ποτέ να τους δεις να παίρνουν κάποια μορφή. Πιθανώς να υπάρχουν διάφορες μυθολογικές αναπαραστάσεις τους, όμως δεν είναι τίποτα περισσότερο από αυτό. Οι ίδιοι οι θεοί δεν έχουν μορφή, αλλά μπορούν να κάνουν διάφορα θαύματα είτε από μόνοι τους είτε, συνήθως, μέσω των ιερωμένων τους. Στο A Song of Ice and Fire κάτι τέτοιο φαίνεται να ισχύει από ένα σημείο και μετά, κυρίως με τον θεό R’hllor. Στα περισσότερα δικά μου βιβλία, επίσης, ισχύει το ίδιο για τους θεούς: δεν έχουν μορφή, είναι απλά δυνάμεις. Γενικά, δεν μπορώ να θεωρήσω πιστευτό οι θεοί να έχουν συγκεκριμένη μορφή, ή ακόμα και πολλές συγκεκριμένες μορφές. Μπορώ να θεωρήσω πιστευτό το να έχει ονομαστεί κάποιο θηρίο ή κάποιο τέρας «θεός», αλλά χωρίς πραγματικά να είναι εκείνο που συνήθως θα λέγαμε θεός – δηλαδή, κάτι απλωμένο σ’όλο τον κόσμο, με δική του συνείδηση, μυστηριώδη ύπαρξη, και ακατανόητες δυνάμεις.\nΑυτοί είναι οι ψευδοθεοί. Δεν είναι πραγματικά θεοί. Είναι κάτι άλλο που, λόγω συνθηκών, περιβάλλοντος, ή προκαταλήψεων, οι κάτοικοι ενός φανταστικού κόσμου λατρεύουν ως θεό. Μπορεί να είναι ακόμα και μια γιγάντια μηχανή που ελέγχει όλες τις τηλεπικοινωνίες μιας πόλης, ή μπορεί να είναι ένα γιγάντιο φίδι τυλιγμένο γύρω από ένα βουνό. Δεν είναι θεός· είναι απλά κάτι μεγάλο που τους φοβίζει και έτσι το λατρεύουν. Δεν είναι σαν τον Δία ή τον Ερμή ή τον χριστιανικό Θεό. Είναι κάτι που αν το σκοτώσεις, ή το σπάσεις, πεθαίνει ή καταστρέφεται. Ίσως να είναι δύσκολο να το καταφέρεις αυτό, αλλά γίνεται, χωρίς να χρειάζεται να έχεις ο ίδιος θεϊκές δυνάμεις.\nΟι θεοί μπορεί, επίσης, να είναι συγκεκριμένων παρατάξεων. Κι αυτό συμβαίνει πολύ συχνά στη φανταστική λογοτεχνία, και είναι αρκετά παράλογο αν το καλοσκεφτείς. Είναι το κλασικό με τους θεούς του Καλού και τους θεούς του Κακού. Συγκεκριμένοι θεοί λατρεύονται μόνο από συγκεκριμένες παρατάξεις και είναι πάντα εχθροί άλλων παρατάξεων. Αυτό φαίνεται παράλογο γιατί οι θρησκείες πολύ σπάνια είναι έτσι. Ας σκεφτούμε μόνο πόσες φορές στην Ιστορία δύο παρατάξεις πολεμούσαν η μία την άλλη αλλά και οι δύο προσεύχονταν στον ίδιο θεό, και νόμιζαν ότι ο θεός είναι μαζί τους και εναντίον των εχθρών τους, παρότι και οι εχθροί τους σ’αυτό τον θεό πίστευαν! Είναι κάτι που συνέβαινε συνέχεια στο παρελθόν, και συμβαίνει ακόμα και σήμερα. Ναι, είναι τρελό, αλλά ποιος είπε ότι οι άνθρωποι είναι λογικοί; Δεν βλέπω τον λόγο γιατί σ’έναν φανταστικό κόσμο δεν θα έπρεπε να ισχύει κάτι παρόμοιο. Αν μη τι άλλο, έτσι γίνονται πιο μπλεγμένες και, άρα, πιο ενδιαφέρουσες οι ιστορίες. Δε μ’αρέσουν οι ιστορίες τύπου Θεά-του-Καλού-εναντίον-Θεού-του-Κακού, μ’έναν πελώριο στρατό αποδώ κι έναν πελώριο στρατό αποκεί, εκτός αν είναι τρομερά καλογραμμένες.\nΟι θεοί, βέβαια, μπορεί να είναι και πιο... παράξενοι. Τι σημαίνει αυτό; Ότι είναι κάτι το τόσο αλλόκοτο που αδυνατείς να το εντάξεις στις παραπάνω κατηγορίες. Δεν μπορώ αυτή τη στιγμή να σκεφτώ παράδειγμα, αλλά σίγουρα κάτι πρέπει να υπάρχει αφού μπορείς να το διανοηθείς.\nΦυσικά, δεν είναι απαραίτητο οι θεοί σ’έναν φανταστικό κόσμο να εντάσσονται σε μία μόνο κατηγορία. Πιθανώς να υπάρχουν θεοί διάφορων κατηγοριών, ή ίσως οι κατηγορίες να μπλέκονται αναμεταξύ τους. Για παράδειγμα, μπορεί να έχεις θεούς ως σύμβολα που, συγχρόνως, είναι και τελείως ακατανόητοι.\nΕγώ, όπως είπα, συνήθως γράφω για θεούς ως δυνάμεις, αλλά χρησιμοποιούνται και ως σύμβολα. Μάλιστα, πολλές φορές τούς παρουσιάζω μόνο ως σύμβολα, γιατί εκείνο που παίζει ρόλο είναι το ιερατείο τους, η θρησκεία τους, και ίσως να μη φαίνεται ότι οι ίδιοι οι θεοί είναι δυνάμεις. Ωστόσο, είναι δυνάμεις, πράγμα που γίνεται φανερό αναλόγως την περίπτωση, αναλόγως την ιστορία που γράφω.\nΑπό όλες τις κατηγορίες που έχω αναφέρει παραπάνω, όπως θα έχει καταλάβει ο αναγνώστης, αντιπαθώ περισσότερο τους ανθρωπόμορφους θεούς τύπου υπερήρωα. Οι άλλες περιπτώσεις εξαρτώνται από τη χρήση που τους γίνεται. Τίποτα δεν αποκλείω ότι μπορεί να έχει ενδιαφέρον αν χρησιμοποιηθεί σωστά. Αν και νομίζω ότι γενικά δεν δίνεται στα ιερατεία τόση βαρύτητα όση θα έπρεπε στη φανταστική λογοτεχνία. Περνάνε είτε ως ασήμαντα είτε ως μέρος του υπόβαθρου του φανταστικού κόσμου. Αλλά τα ιερατεία μπορεί να παίξουν σημαντικό ρόλο, καθώς και το πώς τα θρησκευτικά πιστεύω επηρεάζουν τις ζωές των ανθρώπων. Αυτό δεν είναι κάτι που το βλέπεις συχνά στη φανταστική λογοτεχνία, για κάποιο λόγο, σαν να είναι αμελητέο. Όμως δεν είναι καθόλου αμελητέο. Ολόκληρες κοινωνίες βασίζονται στα θρησκευτικά πιστεύω τους – πολλά από τα οποία μπορεί να είναι και τελείως παράλογα, αλλά αυτό είναι άλλο θέμα. Ποιος είπε ότι οι άνθρωποι είναι λογικοί; ξαναρωτάω. Δεν είναι λογικοί, ειδικά στις θρησκευτικές τους πεποιθήσεις, και νομίζω ότι αυτό πρέπει να αντανακλάται ακόμα και σε κόσμους φανταστικούς. Μάλιστα, είναι κάτι που μπορεί να έχει μεγάλο ενδιαφέρον στο πώς διαμορφώνει μια ιστορία. Είναι σίγουρα πολύ πιο ενδιαφέρον απ’το να βλέπεις τον Θεό της Φωτιάς να βγαίνει μέσα από την Πύλη και να ανατινάζει τους πάντες με πύρινες λόγχες που εκτοξεύονται απ’τα ρουθούνια του.\nΕκείνο που έχω παρατηρήσει είναι ότι συχνά οι θεοί ή αγνοούνται – γίνονται ένα με το υπόβαθρο του κόσμου, διακοσμητικά στοιχεία – ή υπερβάλλονται ως υπερήρωες ή τρομερά θηρία. Οι περισσότερες ιστορίες δεν αναφέρονται σε θρησκευτικά πιστεύω, δεν αναφέρονται σε δόγμα, δεν αναφέρονται στο τυπικό ιερατείων, δεν αναφέρονται στο πώς βλέπει ο ένας τον θεό και πώς τον βλέπει ο άλλος, δεν αναφέρονται σε τελετουργίες (εκτός, ίσως, από επικλήσεις για να έρθει ο θεός και να ανατινάξει τους εχθρούς). Κι αυτό είναι μειονέκτημα, κατά τη γνώμη μου. Οι θεοί και οι θρησκείες έχουν τη δυνατότητα να δημιουργήσουν πολύ καλύτερες ιστορίες.